"DOSA FITNAH LAGI BESAR DARI DOSA MEMBUNUH" - SYURA KESAL DITUDUH JUAL PRODUK PENYEBAB KANSER

"Haritu kes sugar daddy, syura jugak kena kecam.. Ni kes fitnah produk pulak, siap Dm @lansolo_official dn bgtau kalau produk @charmant_hq ni boleh jadi kanser sbb @sheilarazlan salah seorang pengguna skincare charmant... Produk ni kita buat RND, ada KKM, ada LABTEST.. mana datang kanser tu?? (Boleh slide tgk NOT KKM).

"Syura sgt faham byk produk skincare kat malaysia ni yg ada mengandungi bahan2 bahaya dan of course kita kena berhati2 dalam memilih skincare. Tapi kalau boleh, siasat lah dulu betul2..janganla main fitnah mcm ni je.

"Sedih kadang2 tengok orang kita sendiri jatuhkan orang kita jugak. Tolonglah bersihkan hati masing2.. kalau rasa taknak support, tak perlu beli dan percaya.. Syura pun boleh faham.. tp janganla sampai fitnah mcm ni..

"Takpelah, mungkin dugaan ni Allah bagi untuk syura jadi lebih kuat untuk hadap dugaan yg lebih besar nanti.. Kepada individu berkenaan.. semoga awak diberikan kesedaran dan taubatlah.. dosa fitnah ni dosa besar! Lagi besar dari dosa membunuh.

Klik untuk gambar besar

"Kepada semua pengguna @charmant_hq, terima kasih atas kepercayaan anda! Syura sangat hargai.. tq juga kpd #charmantstar untuk sokongan korang dalam produk syura yang masih merangkak ni.. I love you.

"Kawan2 syura advice syura perlu buat report dan saman org ni.. apa pendapat korang? Tolong syura pls.. Syura buntu. #imastrongwoman #syurabadron #banyakbanyaksabar #charmantbysyurabadron," tulis penyanyi dan juga pelakon, Syura Badron yang meluahkan rasa kesal apabila dituduh menjual produk kecantikan yang boleh menyebabkan kanser kepada pengguna.

Syura menzahirkan perasaannya itu menerusi sebuah hantaran di laman Instagram untuk tatapan peminat dan pengikut media sosialnya. Malah, individu tersebut turut menyebut nama isteri Lan Solo, Shiela Razlan serta memberi amaran kepadanya untuk berhenti menggunakan produk berkenaan.

Syura menganggap perkara itu sebagai cubaan untuk menjatuhkan perniagaan yang diusahakannya selama ini. Dalam mas sama, Syura berkata pelanggan tidak perlu risau kerana produk kecantikan yang diusahakannya itu mempunyai kelulusan KKM, LabTest dan pelbagai lagi.

Dia dalam pada itu walau bagaimanapun memahami perkara tersebut timbul kerana banyak produk kecantikan di Malaysia mengandungi bahan-bahan bahaya dan ramai pengguna kini lebih cakna dan berhati-hati apabila memilih produk untuk dipakai di kulit wajah.

Syura juga turut meminta orang ramai di luar sana agar membersihkan hati masing-masing dan tidak perlu menjatuhkan perniagaan orang lain jika tidak berminat dengan produk yang dijual oleh individu tersebut.

www.myartis.com / Sumber: Instagram Syura Badron

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAKZIAH - TAMAM IDRIS KEMBALI KE RAHMATULLAH

Setelah koma dan kritikal di hari raya pertama dan kedua, pelakon veteran Tamam Idris, 77 akhirnya meninggal dunia pada jam 11.50 malam semalam di Pusat Perubatan Universiti Kebangsaan Malaysia (PPUKM), akibat pendarahan dalam perut.

Untuk info, Tamam atau nama sebenarnya Bustamam Idris sebelum ini telah dimasukkan ke hospital berkenaan sejak 22 Jun lalu kerana jangkitan kuman pada paru-paru.

"Doktor memaklumkan keadaannya semakin kritikal selepas darah tidak berhenti keluar dari tiub yang dimasukkan ke dalam perutnya.

"Biarpun pihak hospital memberikan ubat untuk mendapatkan tekanan darah kembali normal, tetapi keadaan ayah tetap tidak menunjukkan perubahan. Kami reda dengan ketentuan Ilahi dan menerima kematian ayah pada hari kedua Syawal," ujar anak kedua Allahyarham, Norlie, 42, ketika dihubungi media.

Tambah Norlie, bapanya menghembuskan nafas terakhir di sisi keluarga termasuk isteri, anak-anak dan menantu.

Jenazah akan dikebumikan di Tanah Perkuburan Islam Alam Damai sebelum solat Jumaat hari ini.

Selain drama persilatan, Tamam juga dikenali menerusi drama Seorang Tua Di Kaki Gunung pada 1980-an.

Arwah meninggalkan seorang isteri, Mariaty Hussein dan enam cahaya mata.

Al-Fatihah.

Sumber: HM

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


VIDEO - PENGAKUAN LANA NORDIN & KEKASIH

Jika beberapa hari lalu anda telah menatap gambar-gambar Lana Nordin dan kekasih Mat Sallehnya, kini kami pertontonkan pula video eksklusif mereka berdua. Bagi yang masih belum tahu, al-kisah bermula apabila Lana Nordin dan kekasih Mat Sallehnya yang bernama Pavel Micahalec berketurunan Czech bercerita mengenai pertemuan, cinta dan perkahwinan.

Namun persoalannya, mampukah Pamela Anderson Malaysia itu mengecap bahagia meskipun pernah gagal dalam bercinta? Paling menarik, apakah Pavel jatuh hati kerana populariti Lana yang gemar beraksi panas?

Jom tonton..!

TONTON DALAM YOUTUBE...

http://www.youtube.com/watch?v=jafTNv2Ebok&feature=youtu.be


NEELOFA  KENA KRITIK LAGI - KALI INI SKIRT JARANG, SINGKAT

Pelakon dan usahawan Noor Neelofa sering dilihat tampil dengan pelbagai fesyen yang unik dan setiap fesyen yang digayakannya itu selalu dikritik netizen.

Kali ini, busana serba merah yang digayakan Neelofa ketika berpeluang untuk bertemu dengan model antarabangsa Bella Hadid baru-baru ini itu dikatakan terlalu seksi dengan skirt yang jarang dan singkat sehingga menampakkan kakinya.

Sekali pandang memanglah tampak agak seksi, tapi sebenarnya Neelofa sedikit pun tidak mendedahkan kulitnya sebaliknya sudah menutup aurat dengan memakai lining.

Klik untuk gambar besar

Hanya dengan sekeping gambar boleh rakam 1001 cerita, yang baik mahupun buruk. Semuanya terpulang kepada tafsiran masing-masing.

Apa-apa pun, kami pasti dalam keghairahan mencuba fesyen yang berlainan daripada orang lain, Neelofa masih boleh berfikir mana yang sopan dan sesuai dengan imejnya sebagai seorang muslimah.

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAJU AME 2017 DIKECAM - "SAYA SUKA, IA MENEPATI" - NEELOFA

Pengacara dan pelakon Noor Neelofa sering menjadi perhatian dalam mana-mana majlis apabila mengenakan pakaian yang lain dari yang lain. Ramai yang berpendapat Neelofa yang juga seorang usahawan itu seorang fashionable.

Namun kemunculannya pada Anugerah MeleTOP Era 2017 (AME 2017), pada 23 April lalu telah membuatkan ramai keliru dengan pakaian yang digayakan Neelofa. Ada yang berpendapat, padanan T-Shirt dan skirt labuh itu nampak serba tidak kena.

Neelofa yang ditemui selesai majlis berkenaan menjelaskan busana rekaan Fizi Woo yang bertemakan 'young and chic' ini adalah kemahuannya sendiri.

Klik untuk gambar besar

"Ketika saya menghadiri salah satu pertunjukan fesyen di Paris, ini adalah antara koleksi dari Dior. Saya memang sukakan baju ini kerana ia menepati apa yang saya mahukan.

"Saya tahu gabungan casual and glam belum ada yang buat sebab kita sudah biasa dihidangkan dengan busana yang lip lap (berkilauan) dan glamour.

"Jadi saya gayakan sesuatu yang unexpected dan saya terima apa sahaja orang komen. Apa yang penting, saya suka dan saya happy," jelasnya.

Sebelum ini, busana yang pernah digayakan oleh Neelofa menerusi AME pertama yang diadakan pada tahun 2014 dan Ame 2015 dikritik.

Pada AME 2014, anak kelahiran Kelantan ini pada ketika itu mengenakan jumpsuit rona merah jambu disamakan dengan karakter adiwira Power Rangers dan gaun kedua yang digayakan pada majlis sama gaun neon hijau turut disamakan dengan karakter Cell dalam siri Dragon Ball.

Kemudian pada AME 2015, pakaian Neelofa sekali lagi dikritik apabila ada sesetengah pihak menyamakan busana rekaan Fizi Woo ini diinspirasikan daripada sotong.

Fizi Woo bagaimanapun dalam satu temubual menjelaskan busana tersebut diinspirasikan elemen bunga ros dan bahan daripada kain Crenoline yang biasa digunakan oleh jenama terkenal Vera Wang dan Elie Saab International.

Menerusi AME2017, Neelofa telah bergandingan bersama Nabil dan Johan mengendalikan tahun keempat anugerah berprestij itu.

Bukan itu sahaja, Neelofa turut diumumkan sebagai pemenang Hos MeleTOP dan Program MeleTOP serta memenangi kategori utama iaitu Top Top MeleTOP (Wanita).

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


CHE TA KENA KRITIK LAGI - KALI INI BIAR ANAK PEREMPUAN PAKAI BAJU NAMPAK PERUT

Nama pelakon dan usahawan Rozita Che Wan kembali hangat diperkatakan dan sekali lagi menerima kritikan selepas baru-baru ini memuat naik gambar anak bongsunya, Aaisyah Dhia Rana yang dilihat memakai skirt merah jambu bersama baju crop top berwarna putih menampakkan sebahagian perut dan pusat, ketika mereka ke Nusa Penida, Bali, Indonesia.

Perkongsian Rozita atau mesra disapa Che Ta itu menimbulkan rasa kurang senang pengguna laman sosial yang mendakwa pelakon itu membiarkan anak perempuannya berpakaian tidak manis dan tidak sesuai.

Pengguna laman sosial turut menegur bahawa dalam Islam tidak boleh memaksa anak kecil untuk memakai tudung namun perlu diajar supaya berpakaian sopan.

Klik untuk gambar besar

Tidak kurang juga, ada yang mengatakan baju yang dipakai oleh Aaisyah terlalu pendek serta meminta Che Ta supaya menjaga pakaian anak perempuannya itu.

Sebelum ini, Che Ta pernah dikritik berkongsi foto yang memaparkan anak bongsunya sedang bersantai di tepi pantai dengan menggayakan gaun berwarna merah jambu bersama rantai, cermin mata dan beg tangan jenama mewah.

Meskipun ramai yang memuji kecantikan Aaisyah, namun ada yang mengkritik Che Ta kerana membiarkan anak perempuan berpakaian yang dikatakan agak terdedah di usia kecil. Kata pengguna laman sosial lagi, didikan anak mengenai aurat sepatutnya bermula dari kecil.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"RAMAI GILAKAN DIA... NO MONEY NO CINTA" - AYU PUTEH JAWAB GOSIP CINTA HUN HAQEEM & WANNA ALI

"Biasalah gosip... tak tahulah sebab yang nak memilih tu nanti Wanna. Saya serahkan sepenuhnya pada Wanna, biarlah mereka fikir apa yang terbaik. Sebelum ini pun pernah timbul gosip Wanna dengan PU Riz kerana bergandingan dalam filem 'Ada Apa Dengan Dosa', tapi sebenarnya mereka dah macam adik-beradik... tak bercinta pun.

"Tentang jodoh, kita tak tahu... mungkin artis atau bukan artis, saya sedar artis pun ramai cuba-cuba nak dekati Wanna. Kalau Wanna tu bukan anak produser sekalipun ramai yang gilakan dia," demikian kata Datuk Ayu Puteh berhubung gosip cinta antara anaknya, pelakon Wanna Ali dengan pelakon Hun Haqeem.

Keserasian Hun dan Wanna dalam drama 'Angkara Cinta' menerima pujian penonton sehinggakan ada yang berharap mereka menjalinkan hubungan cinta luar lokasi. Melihat keterujaan peminat mahu mereka disatukan sebagai pasangan kekasih, Ayu berkata dia menyerahkan sepenuhnya kepada anak-anak untuk menentukan masa depan mereka termasuklah soal jodoh.

Selain Wanna dan Hun, 'Angkara Cinta' turut dibintangi oleh Meerqeen, Yuna Rahim, Syazwan Zulkifly, Azhar Amir, Alif Muhaimin dan Nina Juren. 'Angkara Cinta' arahan Michael Ang ditayangkan di Astro Prima pukul 6 petang setiap hari Isnin hingga Jumaat.

Klik untuk gambar besar

Sementara itu, Ayu yang juga pemilik syarikat produksi Pencil Pictures & Records percaya anak gadisnya berusia 23 tahun itu mampu berfikir secara matang dalam mencari teman hidup.

"Kalau tanya saya sebagai ibu semestinya saya nak anak berkahwin dengan orang yang ada kerja tetap, ada gaji supaya masa depan anak kita terjamin. Bidang perniagaan ini ada turun naik, masa kita susah nanti tak ada orang nak tolong. Kalau suami pun susah, takkan Wanna pula nak tanggung? Zaman sekarang ni 'no money no cinta!'.

"Saya percaya Wanna lebih pintar dan bijak menentukan pilihan hatinya, dia melihat sendiri perjalanan hidup saya sebelum ini. Apa-apa pun semuanya berbalik pada jodoh... kalau dah tertulis dia bercinta dengan artis, itu jodoh dia. Cuma setahu saya Wanna mungkin akan cari orang yang ada masa depan yang cerah," ujarnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CATAT REKOD - AZHARINA ADAKAN SIDANG AKHBAR, NYANYI DI AWAN BIRU

Sekitar pukul 9.30 pagi hari ini, penyanyi Azharina telah mengadakan sidang media dan membuat persembahan dalam penerbangan AirAsia di atas ketinggian 38,000 kaki dari aras laut sekali gus mencatat sejarah apabila menjadi artis tempatan pertama memilih lokasi tersebut.

Sidang media Concert Azharina : Queen of Soul itu dibuat dalam penerbangan AK 5106, perjalanan dari Kuala Lumpur ke Kota Kinabalu, Sabah. Azharina atau nama penuhnya Azharina Azhar, 34, berkata, itu impian yang sudah disimpan sejak empat tahun lalu.

"Alhamdulillah, ini peluang yang sangat berharga dan bermakna buat saya sepanjang 20 tahun dalam industri. Tanpa sokongan daripada pihak AirAsia, pasti sidang media ini tidak dapat direalisasikan. Apatah lagi, ini impian yang saya simpan sejak empat tahun lalu. Paling penting, tanpa usaha dan kerja keras penganjur konsert, Atlas One Events, sidang media dan persembahan ini tidak dapat dijayakan," kata Azharina.

Pada sesi yang berlangsung selama 20 minit itu, Azharina yang juga juara Bintang RTM 2001 dan juara program Gegar Vaganza musim ketiga menyanyikan dua lagu iaitu 'Elegi Sepi' dan 'What's Up?' nyanyian 4 Non Blondes. Persembahan secara akustik itu turut diiringi oleh Korie Aminuddin iaitu adik kepada penyanyi, Ella. Azharina turut mengadakan kuiz dan pemenang diberikan dua tiket menyaksikan konsert itu.

Klik untuk gambar besar

Sementara itu, Pengarah Urusan Atlas One Events, Syahrizal Ismail berkata, sesi yang diadakan itu bakal tercatat dalam Malaysia Books of Records: "Jarang sekali sidang media dan persembahan nyanyian berlangsung dalam kapal terbang.

"Bagi saya, ini sesuatu yang cukup unik bagi konsert Azharina sekali gus dapat mendekati peminat dan penumpang yang berada dalam penerbangan. Insya-Allah, pihak kami dalam proses mendapatkan pengiktirafan daripada Malaysia Books of Records kerana menjadi artis pertama membuat persembahan dalam kapal terbang," ujarnya.

Concert Azharina: Queen of Soul bakal berlangsung pada 29 Jun ini di Royale Theatre Shah Alam. Konsert berdurasi dua jam itu bakal menyaksikan Azharina menyanyikan 22 lagu secara solo dan medley membabitkan lagu popularnya dan penyanyi lain.

Berkongsi lanjut mengenai konsert itu, persembahan Azharina bakal diiringi pemuzik orkestra, koir dan pengarah muzik berpengalaman dan turut melibatkan penyanyi luar yang amat dikenali: "Sidang akhbar tersebut adalah sebagai simbolik kepada konsert Queen of Soul yang bakal diadakan di Teater Shah Alam, Selangor pada 29 Jun nanti Sebanyak 22 lagu termasuk lagu medley akan saya bawakan khas untuk semua peminat yang tidak pernah jemu dan sentiasa menyokong kerjaya saya," jelasnya.

www.myartis.com / Sumber & foto: Harian Metro, Kosmo & Instagram Azharina

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU DIKAITKAN AKTIVITI PELACURAN KELAS ATASAN & MACAU SCAM - CHACHA BUAT LAPORAN POLIS

Sebelum ini netizen mendakwa dan mengaitkan pelakon Chacha Maembong terbabit dalam sindiket pelacuran kelas atasan yang dibayar antara RM20,000 sehingga RM40,000 untuk satu malam.

Selepas mendapati wujud pihak tidak bertanggungjawab yang cuba membuat spekulasi mendakwa dirinya terlibat dengan isu skandal seks yang mempunyai kaitan dengan kegiatan Macau Scam, Chacha telah membuat laporan polis di Balai Polis Seremban, Negeri Sembilan.

Chacha atau nama sebenarnya Siti Aisyah Ismail, 24, berkata laporan yang dibuat baru-baru ini itu adalah atas nasihat peguam. Jelas Chacha lagi, tujuan dia mengambil tindakan tersebut juga untuk menghentikan penyebaran segala fitnah yang menjejaskan reputasinya sebagai selebriti.

Menurut adik kepada pelakon Emma Maembong itu, dia akan memberi kerjasama penuh kepada pihak polis dan Suruhanjaya Pencegahan Rasuah Malaysia (SPRM) sekiranya dipanggil bagi membantu siasatan atas kes tersebut.

Klik untuk gambar besar

"Tujuan laporan ini adalah bertujuan untuk memberhentikan dan menafikan segala fitnah yang berleluasa tentang saya berkenaan isu Macau Scam dan juga tuduhan aktiviti pelacuran.

"Saya juga akan bekerjasama dengan pihak SPRM dan pihak Polis jika dipanggil untuk memberikan kerjasama. Saya juga akan mengambil tindakan kepada individu yang telah memfitnah dan menyebarkan tuduhan tersebut," kata Chacha.

Chacha turut memuat naik video yang paparan skrin laporan polis yang dibuatnya. Chacha menerusi laporan itu mendakwa seorang individu meninggalkan komen berbaur fitnah yang mengaitkan dirinya dengan isu penggubah wang haram dan aktiviti pelacuran kelas atasan.

Chacha dalam kenyataannya sebelum ini telah menafikan dakwaan bahawa dia memperolehi dana untuk perniagaannya dari individu berstatus 'Datuk' yang sedang disiasat SPRM.

Chacha turut berkata dia menerima kecaman akibat daripada fitnah dan kenyataan palsu yang dibuat beberapa individu sehingga menjejaskan reputasinya.

Dalam pada itu, pelakon filem 'Anak Perjanjian Syaitan' ini memberitahu dia tidak akan mengulas lebih lanjut mengenai isu tersebut sehingga siasatan polis terhadap kes itu selesai.

"Tindakan susulan dari pihak guaman akan dijalankan, laporan kes ini kini dalam siasatan, saya tidak akan membuat sebarang kenyataan sehingga siasatan dari pihak polis selesai. Sekian terima kasih," ujarnya.

Terdahulu, kecoh di media sosial apabila Chacha didakwa mengusahakan perniagaan menggunakan dana daripada sumber yang mempunyai kaitan dengan aktiviti Macau Scam. Malah, Chacha juga tidak terlepas dituduh terpalit dengan aktiviti tidak bermoral sehingga mampu meraih pendapatan lumayan.

Untuk rekod, SPRM sebelum ini mendedahkan terdapat kegiatan aktiviti pelacuran kelas atasan melibatkan golongan artis yang mampu meraih sehingga RM40,000 semalam.

www.myartis.com / Sumber & foto: mStar, Harian Metro & Instagram Chacha Maembong

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA WAK DOYOK PILIH MISAI, JAMBANG DARI 1 JUTA

"Pernah sebelum ini ada pihak tawarkan saya RM1 juta untuk berbuat demikian tetapi saya tolak... tak sanggup!," kata ikon fesyen, Wak Doyok yang mendedahkan dia pernah ditawarkan bayaran lumayan tersebut dengan syarat dia perlu memotong misai dan jambangnya demi projek amal.

Kata pemilik nama sebenar Mohd Azwan Md Nor, 38, ini, dia bagaimanapun menolak tawaran itu walaupun ia untuk tujuan murni kerana tidak sanggup mengubah imej yang sudah menjadi sebahagian daripada dirinya.

Bintang filem 'Abang Long Fadil 2' (ALF2) ini juga menegaskan dia juga tidak akan melakukan perkara sama sekiranya ada tawaran berlakon memerlukan dia mengubah penampilan wajahnya.

"Saya memang tidak pernah terfikir untuk mencukur misai dan janggut kerana ini adalah diri saya. Jika ada tawaran memerlukan saya mencukur jambang dan misai, saya tidak akan terima dan anggap ia bukan rezeki saya," ujarnya.

Bercakap mengenai karier lakonannya, Wak tidak melihat kejayaan ALF2 adalah alasan untuknya bersikap 'demand' terhadap tawaran berlakon pada masa hadapan.

Klik untuk gambar besar

Sebaliknya kata Wak, jika sesuatu watak ditawarkan itu kena dengan dirinya dia akan terima dan bayaran menjadi soal kedua.

"Tidaklah kerana filem ini berjaya saya pun hendak meninggi diri kerana kejayaan Abang Long Fadil 2 adalah atas usaha semua.

"Saya pun masih baru dalam industri jadi soal 'demand' tidak timbul malah ia soal kedua, paling penting tawaran itu sesuai dengan saya," tuturnya yang kini sudah mula bergelar pelakon sejak membintangi ALF2.

Kami faham, tanpa misai dan jambang bukanlah Wak Doyok namanya! Apapun selamat maju jaya buat Wak dalam industri hiburan dan semoga sukses selalu.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


40 FOTO 'BABY SHOWER' - NOURUL JATUH TANDAS, SYUKUR KANDUNGAN SELAMAT

Memberitahu dia terjatuh ketika berada di dalam tandas berikutan leka dan terlalu banyak berfikir, penyanyi Nourul wahad bagaimanpun bersyukur kandungannya yang kini berusia lapan bulan selamat dan berada dalam keadaan baik.

"Gatal fikir macam-macam sampaikan tak fokus. Lepas tu, jatuh dalam tandas. Alhamdulillah bayi saya tak tak ada apa. Syukur Alhamdulillah, semuanya okey. Dah buat pemeriksaan doktor. Baby kuat. Sykur tak ada berlaku," katanya menerusi Insta Story semalam.

Sebelum ini, Nourul pernah berkongsi detik cemas dia terjatuh disebabkan cuba menghentikan anak lelaki bongsunya, Raphael Depp yang sedang bergerak laju bermain ski pada Disember tahun lalu.

Dalam pada itu, pemilik nama sebenar Noorul Huda Abdul Wahab, 41, mahu memberi tumpuan kepada diri sendiri dan kandungannya yang bakal lahir pada Mei depan.

Klik untuk gambar besar

"Hari ini (Selasa) nak berehat sahaja. Tak mahu fikir bukan-bukan. Hari untuk berehat. Fokus pada badan diri sendiri pula," ujarnya yang mengadakan majlis 'Baby Shower' baru-baru ini dan mendedahkan bakal melahirkan anak perempuan yang telah diberi nama iaitu Isabella.

Untuk makluman, Nourul bernikah dengan Eric Daniel Depp yang merupakan perunding kesihatan warganegara Perancis pada 6 Jun 2012 dan dikurniakan dua cahaya mata, Zachary Depp dan Raphael Depp.

Hasil perkahwinan terdahulu dengan komposer Ajai pada 25 Disember 1996 sebelum berpisah pada 28 Februari 2007, Nourul mempunyai seorang anak perempuan bernama Ayu Nazirah yang kini berusia 20 tahun.

www.myartis.com / Sumber & foto: mStar & Instagram Nourul Wahab Depp

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKSI ALIFF AZIZ & INTAN NAJUWA BERPELUKAN DI GENTING HIGHLAND TERIMA PELBAGAI REAKSI

Baru-baru ini video di aplikasi TikTok yang memaparkan aksi mesra pelakon Aliff Aziz dan Intan Najuwa telah tular di media sosial. Menerusi video itu, kedua pelakon tersebut kelihatan berpelukan dan berpegangan tangan di Genting Highlands.

Menjengah di ruangan komen, rata-rata netizen memberikan pelbagai reaksi mengenai video tersebut dimana ada yang terkejut apabila Aliff bersentuhan dengan pelakon wanita. Tindakan Aliff yang tak menjaga batas sedangkan sebelum ini dia menyertai jemaah tabligh itu telah membuatkan netizen kecewa.

Difahamkan Aliff dan Intan sedang menjalani penggambaran drama berjudul 'Jodohku Babysitter' yang kini sedang ditayangkan di kaca televisyen. Drama adaptasi novel karya Nureen Ahmad berjudul 'Jodohku Babysitter' ini turut dibintangi Yuna Rahim, Ellyas Abdullah, Nina Juren, Isaac Iman dan ramai lagi.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JENAZAH YUS JAMBU SELAMAT DIKEBUMIKAN

Jenazah pelawak Yus Jambu atau nama sebenarnya Yussry Bin Edoo, 39, telah selamat dikebumikan di Tanah Perkuburan Islam Kampung Nesam, Bintong, Perlis sekitar jam 2.30 petang tadi.

Ribuan peminat termasuk kaum keluarga, saudara mara, sahabat dan rakan artis hadir untuk memberikan penghormatan terakhir.

Antara rakan artis yang kelihatan ialah Angah, Achey (Bocey) Khairi Safwan, Ajak (Shiro), Roy Azman, R2 dan beberapa lagi artis Raja Lawak.

Yus yang anak ketiga dari tiga adik beradik merupakan anak yatim piatu dan hanya mempunyak seorang abang yang masih hidup.

Abang kepada Yus, Jaafar Edoo, 53, memberitahu bahawa adik bongsunya itu pernah menyatakan hasrat untuk berkahwin ketika mereka bertemu dua minggu lalu.

Kata Jaafar, Yus tidak pernah memberitahu nama gadis tersebut namun arwah telah mengumpul duit untuk melangsungkan perkahwinannya.

"Arwah ada bagitau saya nak kahwin tapi tak bagitau siapa gadis pilihannya, cuma dia kata sedang kumpul duit, selain itu arwah juga pernah merancang untuk membina rumah di kampung ini.

"Saya rasa terkilan hasratnya itu belum tercapai, bagaimanapun ALLAH lebih menyayanginya," ujar Jaafar ketika ditemui media di perkarangan Masjid Nurul Iman.

Semoga Allahyarham ditempatkan di kalangan orang-orang yang beriman. Amin.

Sumber: SH & Kosmo

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


11 GAMBAR - SEKITAR MAJLIS HARI LAHIR KE-2 ANAK FASHA SANDHA

Majlis sambutan hari lahir yang ke-2 Putra Rayfal Ramli anak sulung kepada Nur Fasha Sandha Hassan, 31 telah diadakan semalam di Kelab Diraja Selangor.

Di dalam majlis tersebut, ia telah dihadiri lebih 200 orang tetamu termasuk ahli keluarga dan rakan-rakan artis.

Antara artis yang hadir ialah Datuk Siti Nurhaliza dan suami Datuk Sri Khalid Mohamad Jiwa, Lisa Surihani, Liyana Jasmay, Erin Malek, Putri Balqish dan Eina Azman.

Klik gambar untuk size besar

Untuk rekod, Fasha dan Rizal Ashram (Jejai) mendirikan rumahtangga mereka pada 27 April 2012 dan dikurniakan dua orang anak iaitu Putra Rayfal Ramli, 2, dan Putri Raysha Jemaima, 6 bulan.

Sebelum ini, Jejai sudah mempunyai seorang anak lelaki dari bekas isterinya, Nora Danish yang diberi nama Putra Rayqal, 6.

Jom tengok!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KEMBALI BERTUDUNG?: "TIADA KOMEN....." - FATHIA LATIFF

Semua mengetahui mengenai pelakon Fathia Latiff yang sebelum ini mengumumkan tidak mahu lagi bertudung kerana enggan berpura-pura, hipokrit dan selesa dengan imejnya berambut pendek.

Namun kini, pelakon drama 'Ariana Rose' itu mencetuskan persoalan dan tanda tanya lagi apabila tiba-tiba memuatnaik foto beliau kembali memakai hijab di akaun Instagramnya.

Menerusi Instastory, Fathia telah memuatnaik gambar memaparkan dirinya berhijab seperti dulu kala yang turut dipadankan dengan blaus dan seluar palazo warna senada.

Ramai yang menganggap mungkin beliau ingin menghormati bulan Ramadhan yang mulia ini dengan menutup aurat dan diakui Fathia tampak begitu manis apabila bertudung.

Klik untuk gambar besar

Bagaimanapun, ketika dihubungi pihak media, Fathia atau nama penuhnya Nur Fathia Abdul Latiff, tidak mahu memberikan sebarang komen mengenai penampilannya itu.

"Salam... Saya tiada komen mengenai perkara itu," jawabnya dengan ringkas mengenai penampilannya yang kembali memakai tudung di laman sosial.

Pun begitu dimaklumkan kini Fathia sedang berada di Kota Bharu, Kelantan kerana terbabit dengan festival jualan raya bersama beberapa artis lain. Mungkinkah Fathia bertudung hanya kerana berada di Kelantan?

Terdahulu, Fathia mengundang tanda-tanya apabila memuatnaik gambar dirinya yang tidak bertudung. Dia juga memadamkan semua foto lama dalam Instagram.

Tidak lama kemudian, Fathia membuat kenyataan enggan terus berpura-pura, apatah lagi keputusan membuka tudung sudah lama difikirkannya. Menurut Fathia, dia tidak mahu memikirkan kecaman netizen kerana sudah biasa 'dipijak' dan dihina.

Fathia memberitahu ketika berhijab kehidupannya penuh dengan dugaan serta cabaran. Harus berpura-pura dan tidak dapat menjadi diri sendiri sehingga segala tekanan itu membuatkan dirinya mengalami depresi. Keputusan itu turut menampilkan dirinya berambut pendek.

www.myartis.com / Sumber & foto: Berita Harian, Rotikaya & Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWAAN SAKINAH KAHWIN MAT SALEH - SHIERA SUMPAH TAK TAHU

"Ya ke? Sumpah saya tak tahu dia dah berkahwin ke dah bertunang ke. Apapun kami tidak menghalang sekiranya dia bertemu jodoh. Itu kehidupan dia, cuma kami minta doakan yang baik-baik buat dia," demikianlah kata pelakon, pelawak dan penyampai radio, Sharifah Shahira yang mengakui dia tidak tahu menahu tentang dakwaan adiknya, pelakon Sharifah Sakinah sudah berkahwin dengan jejaka Mat Saleh dikenali sebagai Michael Hansén.

Menurut Shahira atau lebih mesra dipanggil Shiera berkata dia dan juga ahli keluarga lain tidak pernah tahu Sakinah sudah menamatkan zaman janda. Ujarnya, jika benar adiknya sudah berkahwin pasti ahli keluarga akan tahu. Dalam pada itu, Sheira berkata Sakinah seorang yang suka mengusik dan mungkin komen balas emoji cincin itu hanya gurauan sahaja.

"Sakinah adik saya, darah daging saya. Saya sayangkan dia. Sakinah ni jenis yang suka mengusik, happy go lucky. Mungkin emoji cincin tu dia letak sebab nak mengusik rakyat jelata iaitu netizen. Dia jenis yang tak suka bergaduh sebab benda-benda kecil, cuma kadang-kadang tu hyper sikit je," ujarnya ketawa.

Terdahulu, menerusi foto mesra mereka di kolam renang, Sakinah didakwa memberi 'hint' bahawa dia sudah berkahwin. Ada netizen berpendapat mereka perlu segera mendirikan rumah tangga dan komen itu dibalas oleh Sakinah dengan emoji cincin. Melihatkan perkongsian Sakinah itu, rata-rata netizen mendakwa pasangan itu sudah pun berkahwin namun tidak didedahkan kepada umum.

Klik untuk gambar besar

www.myartis.com / Sumber & foto: Astro Gempak & Instagram Sandra Dianne

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO SOLAT BUKTI BUKAN JAHIL - IFA RAZIAH KATA KENAPA PERLU PILIH KASIH DALAM BAB MENEGUR

"Saya tak faham kenapa perlu bersikap berat sebelah. Saya perhati kalau isu membabitkan selebriti pasti ramai yang akan tampil memberi komen, seolah-olah menghasut netizen untuk turut sama mengecam dan membenci saya.

"Tapi kalau isu itu membabitkan pendakwah seperti yang kita baca di media hari ini, mereka langsung tak bersuara atau memberikan sebarang komen," ujar pengacara dan usahawan sensasi, Ifa Raziah yang mempersoalkan sikap pilih kasih segelintir golongan agamawan yang begitu lantang menegur perbuatan selebriti tempatan di media sosial yang didakwa bertentangan dengan ajaran Islam.

Ifa yang menjadi mangsa teguran beberapa ahli agamawan baru-baru ini hingga dikecam netizen berkata, dia berasa hairan mengapa hanya golongan selebriti sering menjadi sasaran sedangkan isu yang membabitkan golongan agamawan mereka mengunci mulut.

Penyanyi yang popular dengan lagu 'Gemerincing Rindu' itu berkata, jangan melihat golongan selebriti sebagai kumpulan sasaran atau pendosa hanya kerana mereka terbabit dalam dunia hiburan.

"Kalau nak berdakwah gunakan pendekatan lain untuk menyebarkan kebaikan, jangan menggunakan industri hiburan sebagai medium untuk mengulas sesuatu isu kerana hiburan sememangnya dah terang salah dan berdosa.

Klik untuk gambar besar

"Selama ini saya sangat menghormati golongan agamawan dan tak pernah ganggu mereka. Dunia kita berbeza dan lebih baik kita cuba hormat dan realistik. Bagi saya, kalau nak menegur ada caranya. Bukankah lebih elok kalau menghantar mesej peribadi kepada saya terlebih dahulu.

"Apa motif mereka sebenarnya ini. Saya tak pernah biadab dengan mana-mana ilmuwan pun. Walaupun saya tidak berhijab, tapi janganlah pandang saya hina sangat. Tak semestinya orang yang berhijab tidak melakukan kesilapan. Anda memberikan ulasan seperti ini adakah anda duduk sebumbung dengan saya. Adakah anda melihat hubungan saya dengan Tuhan dan seeloknya kita saling menghormati kerjaya masing-masing," katanya.

Mengulas mengenai video siaran langsung dirinya sedang menunaikan solat, Ifa atau nama lengkapnya Saripah Raziah Mustapha berkata, dia sengaja bertindak sedemikian untuk membuktikan dirinya tidak sejahil yang dibangkitkan netizen.

"Hanya kerana saya tidak berhijab ramai yang menyangka saya ini jahil dan kafir. Tidak kurang juga yang mengatakan saya cuba mencabar agama. Jadi saya ambil pendekatan untuk membuat siaran langsung sedang bersolat bagi menutup mulut netizen. Saya nak buktikan yang saya masih berpegang teguh dengan ajaran agama Islam kerana semua rezeki saya hari ini dan juga kesihatan semuanya datang daripada Allah," tuturnya.

"Saya memang nak tunjuk yang saya solat dan saya jaga huhungan dengan Allah. Malah sebelum masuk waktu saya dah bersedia untuk solat. Saya nak membuktikan yang saya ingat Allah dan tak pernah cabar Allah walaupun saya hina di mata manusia tapi Insya-Allah tidak pada Allah.

"Sebab orang (netizen) asyik cakap saya jahil dan ahli neraka kerana katanya saya ni cabar Allah. Kalau saya cabar Allah tak kan la saya sembahyang? Sebenarnya ibadah ni tak perlu tunjuk tapi saya geram dengan netizen yang mengata dan menuduh saya bermacam-macam.

"Orang tak duduk serumah dengan saya tak tahu saya solat atau tidak. Jangan ingat saya tak bertudung, saya tak lalukan perkara wajib seperti menjaga hubungan dengan Allah. Malah saya bersyukur kerana tanpa mengunci jam saya bangun dikejutkan dengan kasih sayang oleh Allah untuk solat tahajud hampir setiap malam.

"Memang menjadi rutin saya bagun 4.30 pagi untuk tahajud dan seterusanya menunaikan Subuh dan mengaji serta berzikir. Saya akan kembali tidur pada jam 8 pagi hingga ke 12 tengahari. Kalau orang nak tahu rumah saya akan dimainkan ayat al-quran dari Subuh hingga ke Zuhor," kata pelantun kagu 'Ser Ser Ser' itu.

Tambah Ifa lagi dia juga sentiasa dalam proses memperbaiki diri: "Hanya Allah saja tahu yang saya kini sudah banyak berubah dan saya pun selalu hendak perbaiki diri. Cuma saya belum berhijab sahaja," tuturnya.

Kontroversi membabitkan penyanyi sensasi itu timbul selepas video dia bergelek di majlis akikah tular di media sosial dan mendapat teguran beberapa pendakwah seperti Ustaz Ahmad Dusuki Abdul Rani dan Ustazah Asma' Harun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - SEKITAR PENGEBUMIAN JENAZAH S.M.SALIM

Suasana sedih menyelubungi majlis pengkebumian jenazah bintang legenda, Allahyarham Tan Sri S.M. Salim atau nama sebenarnya, Sheikh Salim Sheikh Muhammad Al Mahros yang selamat dikebumikan di Tanah Perkuburan Islam Jalan Ampang, kira-kira jam 2.45 petang tadi.

Jenazah Allahyarham sebelum itu dimandikan dan disembahyangkan di Masjid Jamek Kampung Baru selepas solat Jumaat. Solat jenazah diimankan Imam Kedua Masjid Jamek Kampung Baru, Azizi Ab Hamid.

Kira-kira 200 sanak-saudara dan kenalan hadir memberi penghormatan terakhir termasuk rakan artis antaranya Uji Rashid, Datuk Jeffrydin, Datuk M Nasir, Herman Tino, Datuk M Daud Kilau dan Zack Kool.

Untuk info, Allahyarham meninggal dunia pada usia 88 tahun akibat sakit tua di rumah anaknya di Sering Ukay, Hulu Klang, pada jam 5.45 petang semalam.

Allahyarham S.M. Salim memulakan kariernya sebagai penyanyi pada 1950an dan merupakan pendukung lagu-lagu Melayu klasik.

Seniman veteran itu lumpuh akibat sakit saraf dan pergerakannya bergantung pada kerusi roda sejak 17 tahun lepas.

Allahyarham meninggalkan isteri, Nur Aishah Abdul Ghani, tujuh anak, 14 cucu dan 10 cicit.

Sumber/foto: Berita Harian & Astro Awani

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


'WARM UP' VOCAL ANTARA PUNCA KEJAYAAN SITI NORDIANA KE FINAL

"Untuk kekalkan stamina, saya selalu pergi kelas zumba agar kekal bertenaga untuk menjaga kesihatan tubuh badan. Malah sebelum beraksi dan menyanyi di konsert mingguan, saya akan ‘warm up’ suara dengan menyanyikan lagu lain.

"Saya juga elakkan makan makanan yang berlemak seperti santan terutama menjelang sehari konsert mingguan berlangsung.

"Berkenaan dengan vokal pula, saya baru sahaja belajar kelas vokal dengan Cikgu Shafi, Erni Zakri dan juga Datuk Ramli MS.

"Dulu masa mula-mula nyanyi ketika usia belasan tahun, saya tak pergi pun belajar vokal. Nyanyi ikut cara sendiri, selepas pergi ke kelas vokal, barulah saya tahu sikit-sikit teknik vokal yang sesuai untuk menyanyikan sesebuah lagu,” demikian kata Siti Nordiana yang berjaya layak ke final Gegar Vaganza 2 semalam.

"Tak sangka boleh sampai ke peringkat akhir, ditambah lagi dengan bilangan penyokong dan peminat yang semakin ramai.

"Ini semua adalah rezeki dan saya amat bersyukur sekali. Untuk lagu Putus Terpaksa ia adalah sebuah lagu yang agak susah untuk dinyanyikan berbanding dengan lagu Mengapa.

"Apa-apa pun, saya kena kuat dan buat yang terbaik buat semua penonton setia GV2. Doa yang baik-baik untuk saya ya!” tambahnya yang akui agak tertekan dan sedikit gentar untuk bersaing dengan peserta yang lain.

Sumber: Murai

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AMAR BAHARIN: "AMYRA DIBERI REHAT... DIA ALAMI SAKIT SENDI & BENGKAK SEHINGGA SUSAH BERJALAN"

Menerusi satu perkongsian di laman Instagram, pelakon Amar Baharin telah berkongsi keadaan Amyra Rosli dimana keadaan itu tidak pernah berlaku kepada isterinya yang juga seorang pelakon ini. Tambahnya, Amyra telahpun menjalani pemeriksaan beberapa hari lalu, namun keputusan ujian darah dalam keadaan baik.

"Memang pelik sebab tidak pernah berlaku seperti ini. Selepas buat ujian darah, doktor beritahu tidak ada sebarang jangkitan kuman. Malah doktor sendiri tidak dapat memberi penyelesaian terhadap penyakit yang dihidapinya," katanya.

Sementara itu menerusi perkongsian IG Story Amyra sebelum ini, dia masih meneruskan penggambaran drama seperti biasa. Bagaimanapun selepas keadaan menjadi semakin serius, dia diberi waktu rehat.

Jelas Amar ketika dihubungi media, isterinya itu terpaksa berehat daripada menjalani penggambaran drama 'Jangan Menangis Cinta' kerana mengalami sakit sendi dan lebam di beberapa bahagian pada tubuhnya termasuk bengkak pada bahagian kaki selain batuk yang tidak henti.

Klik untuk gambar besar

"Amyra diberi rehat selama tiga ke empat hari kerana keadaan dia agak teruk sehingga susah untuk berjalan. Dia mengalami sakit sendi dan bengkak pada beberapa bahagian dan yang paling teruk adalah di kaki.

"Dalam tempoh rehat ini saya akan bawa dia untuk menjalani pemeriksaan lebih lanjut di pusat perubatan atau mendapatkan rawatan perubatan Islam.

"Saya sendiri tidak tahu apa yang harus dilakukan jika Amyra hanya berehat di rumah. Rasanya lebih baik dia ditahan di wad dahulu supaya doktor boleh memantau keadaannya," jelas Amar.

Untuk makluman, pasangan ini mendirikan rumah tangga pada November 2016 dan telah dikurniakan dua cahaya mata iaitu Aqeef Anaqi, 4, dan Ayra Aryssa, 2.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - NORA DANISH DISAMPING ANUAR ZAIN

"Muka hampir sama! Sesuai dan sepadan... kalaulah jodoh, memang terbaek lahh!!! Ramai yang doakan ni," ujar seorang peminat melalui Twitter.

Manakala yang lain pula mengharapkan agar Anuar Zain dan Nora Danish dapat bertemu jodoh sekaligus membina mahligai bahagia. "kawin laaaa. both of you sesuaaaaai. tak tipu niee. haha"

Begitulah beberapa respon terhadap gambar mesra Nora dan Anuar yang diupload melalui Twitter Nora sendiri. Tambah-tambah apabila baru-baru ini Anuar mengatakan yang beliau teringin seorang wanita yang ciri-cirinya sama seperti Nora iaitu 'manja'.

Klik untuk imej besar...

Namun dalam pada itu, secara berlapik Anuar turut menjelaskan bahawa hubungannya dengan Nora hanya sekadar 'kawan' apabila sama-sama terlibat dalam pembikinan muzik video terbarunya untuk lagu ‘Ajari Aku’.

“Hubungan saya dengan Nora Danish hanya setakat hubungan kerja. Tidak melibatkan soal peribadi. Saya rasa lebih baik begitu kerana saya tidak suka campurkan urusan kerja dengan urusan peribadi. Jika saya campur-adukkan pasti sesuatu kerja itu tidak menjadi. Lagipun, ketika bersama dia, tidak terbit perasaan lain. Namun, saya tidak nafikan yang saya sangat meminati Nora Danish. Saya suka melihat dia.

"Bagi saya, dia seorang pelakon yang hebat. Meremang bulu roma saya ketika berlakon dengan dia. Nora banyak membantu saya menghayati watak dengan baik. Saya kagumi bakat lakonan yang dimiliki Nora. Memang saya yang cadangkan Nora untuk berlakon dalam muzik video ini kerana karektornya amat tepat sebagai teman wanita dan isteri saya,” ujar Anuar yang sudah sekian lama hidup solo.

Namun seperti yang kita sedia maklum, gosip dan kata-kata tersebut kemungkinan besar hanya sekadar promosi untuk produk yang baru diterbitkan. Bak kata orang, no game no fun. Dan pada peminat Nora dan Anuar... 'Assobru minal iman'. Tak gitu?

Gambar terkini Nora Danish dan anaknya...

OST FILEM SAM - AJARI AKU (ANUAR ZAIN)


45 GAMBAR - SAMBUTAN HARI LAHIR ZIZAN RAZAK BERSAMA PEMINAT

Semalam Zizan Razak telah diraikan oleh kelab peminatnya, Zizan Razak's Official FC sempena hari lahirnya yang ke-32. Sambutan tersebut telah berlangsung di Ruang Event Space, Shah Alam.

Sebenarnya mereka meraikan hari lahir Zizan 9 hari hari daripada tarikh sebenar iaitu 16 April. Zizan sangat bertuah kerana mempunyai peminat setia yang sentiasa menyokong kerjayanya.

Jom tengok!

GAMBAR LAIN:
Klik untuk size besar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ISU TARIK GELARAN: "TUKAR KEPADA 'MUSLIMAH REMAJA' " - ALICIA AMIN

"Jika Dewi Remaja menarik balik gelaran tersebut kerana hal ini, mereka patut tukar gelaran itu kepada 'Muslimah Remaja'. Tak payah nak acah muslimah sangat la.

"Ini adalah hiburan," tulis model dan pelakon Alicia Amin yang turut meluahkan rasa tidak puas hati serta mempertikaikan keputusan tersebut jika gelaran itu ditarik balik kerana video kontroversi Haneesya berparti sakan dan meminum arak.

Kata Alicia, tidak salah sekiranya peserta ingin meraikan kemenangan mereka. Tidak perlu membuat satu keputusan drastik hanya berdasarkan tindakan peribadi.

Klik untuk gambar besar

Susulan kontroversi berparti dan mengambil alkohol di kelab malam tempoh hari, gelaran model dan pelakon Haneesya Hanee sebagai Juara Dewi Remaja 2018/2019 telah ditarik balik oleh pihak penganjur kerana didapati telah melanggar kontrak serta syarat-syarat penyertaan pertandingan tersebut.

Biarpun rata-rata netizen di media sosial mahukan agar kejuaraan itu dilucutkan, namun ada yang kurang bersetuju dengan penarikan gelaran tersebut serta menganggap keputusan itu tidak adil.

Untuk rekod, Haneesya Hanee atau nama sebenarnya Sharifah Haneesya Sayed Sahlan, hanya sempat memegang status Gelaran Dewi Remaja selama 72 jam sahaja dan merupakan paling tersingkat dalam sejarah penganjuran pertandingan tersebut.

www.myartis.com / Sumber: Hangat.com & Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DIKURNIAKAN SEORANG PUN CUKUP" - ELIZAD

"Sebenarnya perempuan ini bukan nak apa-apa pun. Bagilah harta atau kemewahan sekali pun tetapi dia mesti nak ada zuriat. Dikurniakan seorang cahaya mata pun sudah mencukupi. Saya nak anak sebab itu kena jaga diri.

"Lagi-lagi selepas menjalani pembedahan membuang ketumbuhan cyst baru-baru ini. Pada mulanya, saya tak nak buat pembedahan itu sebab dua tahun lepas, saya pernah jalani pembedahan yang sama dan doktor itu membuang cyst itu bersama ovari sebelah kiri.

"Tapi Alhamdulillah untuk pembedahan kali ini, doktor hanya buang cyst sahaja supaya saya masih berpeluang untuk hamil," kata pelakon Siti Elizad yang memberitahu dia juga seperti wanita lain yang tidak mengharapkan harta benda atau kemewahan namun hanya ingin dikurniakan zuriat.

Elizad, 34, berkata disebabkan itu dia perlu menjaga dirinya selepas melakukan pembedahan membuang ketumbuhan cyst (sista) pada awal September lalu.

Klik untuk gambar besar

Pada bulan September lalu, pelakon drama 'Syurga Yang Kedua' ini melakukan pembedahan membuang ketumbuhan cyst (sista) sepanjang lapan sentimeter.

Dalam pada itu, pemilik nama penuhnya Siti Elizad Mohamad Sharifuddin ini sudah mula memasuki set penggambaran selepas sebulan berehat.

Menurut Elizad, suaminya iaitu Shamsul Baharin Rahman turut melarang dia melakukan babak yang mencederakan dirinya.

"Alhamdulillah, keadaan saya semakin pulih. Tapi itulah, saya orang yang tak suka duduk rumah. Jadi, sekarang saya dah mula masuk set penggambaran.

"Sebulan sahaja saya berehat. Sepatutnya saya perlu berehat dalam masa tiga bulan tapi saya jenis suka bekerja dan tak boleh duduk diam.

"Tapi suami dah berpesan jangan lakukan babak seperti jatuh atau yang boleh mencederakan diri. Kalau dia tahu saya buat, dia akan terus datang ambil saya di set," ujarnya yang hanya berehat sebulan selepas jalani pembedahan.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIANA RAFAR 'KECEWA' DENGAN ZAMARUL HISYAM

Semua sedia maklum bahawa vape ataupun rokok elektronik ini memang dah jadi satu trend dekat Malaysia sekarang, mana-mana anda pergi mesti akan ada kaki vape yang berkumpul tidak kisah lelaki mahupun perempuan. Untuk pengetahuan anda, vape ini menggunakan wap dan bukannya tembakau.

Malah ada yang sanggup menghabiskan duit untuk memiliki mod terbaik dan pelbagai jenis perasa.

Begitu jugalah dengan Zamarul Hisham suami kepada Diana Rafar yang merupakan peminat vape dan beliau suka mengumpul pelbagai jenis mod.

Klik gambar untuk size besar

Kerana sikap suami yang suka membazir itu, Diana menerusi akaun Instagram telah meluahkan rasa 'kecewa' terhadap suaminya.

"Ya Allah tak dapat diungkap ngan kata2.. Hanya mampu memendam jelah... Nk tegur kang kecik hati pulak .. Minta tolong folowers kesayanganku semua tegur kan abg @zamarulhisham93 kita ni boleh tak...

"Tak kisah kalau dia nak hisap vape tp boleh tak suh dia berhenti kumpul vape pls... Dosa papa Allah marah membazir Allah tak suka... Semua colour semua brand dia nak beli...

"Cam mana nak buat ni???? rasa nak suh tutup je kedai vape @hembusvapor kat bawah ni???? vapeoff pls…. Sape sokong diana tolong bg nasihat kat @zamarulhisham93 .ni mesti semua geng abg lah ni sorry pa," luah Diana.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PERSENDAKAN CALIPH BUSKERS - NABIL DIKECAM, BIADAP

Pelawak Nabil Ahmad tidak dinafikan mampu menghiburkan ramai dengan gaya pengacaraan beliau selepas beberapa tahun mengacarakan program MeleTOP bersama Neelofa. Kata orang, aura Nabil memang sudah cukup serasi dengan program tersebut.

Bagaimanapun, ada netizen yang kurang senang dengan gurauan kasar Nabil terhadap penyanyi Caliph Buskers dimana beliau secara terang-terangan mempersendakan kekurangan kumpulan tersebut dimana ahlinya adalah OKU cacat penglihatan.

Semuanya bermula apabila barisan pelakon filem 'Langsuir' datang untuk mempromosikan filem tersebut. Gimik membawa masuk hantu langsuir selepas lampu di studio padam secara tiba-tiba membuatkan penonton dan Nabil juga terkejut.

Nabil secara bersahaja telah meminta hantu tersebut untuk berdiri berhampiran Caliph Buskers kerana mereka pasti tidak akan menyedarinya.

Klik untuk gambar besar

Rata-rata netizen menganggap perbuatan Nabil itu agak biadap selain tidak menghormati perasaan orang lain.

Bukan kali pertama Nabil dikritik sebegini kerana lawaknya, tetapi mungkin juga beliau tidak berniat untuk mengguris hati kumpulan Caliph Buskers.

Sudah bertahun bekerjasama, Nabil pun pernah beritahu mereka sudah seperti adik-beradik dan biasa bergurau senda tanpa terasa hati.

ATAU KLIK DISINI UNTUK TONTON VIDEO

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CORAT-CORET ANUGERAH SKRIN 2012

Anugerah Skrin 2012 (ASK 2012) terbitan TV3 telahpun menutup tirainya semalam. Filem Bunohan yang kurang mendapat perhatian ramai telah terpilih sebagai 'Filem Terbaik' dan 'Lakon Layar terbaik' mengalahkan banyak saingan yang sememangnya 'laris' di pawagam.

Lebih sinis, lawak yang diketengahkan oleh pelakon dan penerbit Rosyam Noor malam itu telah didakwa oleh segelintir pihak seolah-olah menyindir TV Al Hijrah mahupun TV3 sendiri. Namun bak kata pepatah, 'siapa makan cili, dia yang rasa pedas'.

"Nasib baik kita kat TV3 boleh cuit-cuit, kalau kat TV Al-Hijrah cuit pun tak boleh," demikian kata Rosyam secara berseloroh.

Menambahkan kehangatan, terdapat pula segelintir pihak yang mengajukan isu tersebut kepada Ustaz Azhar Idrus mengenai hukumnya. Soalan tersebut telah dibalas oleh Ustaz Azhar dengan jawapan "Waalaikumsalam, cakap orang jahil macam tu... Jika ada niat menghalalkan yang haram maka berdosa besar".

Klik untuk imej besar...

Berikut adalah keputusan penuh ASK 2012:

1. Kategori Filem

Filem Terbaik: Bunohan.

Pelakon Lelaki Terbaik Filem: Shaiezy Sam (Songlap)

Pelakon Wanita Terbaik Filem: Maya Karin (Ombak Rindu)

Pengarah Terbaik Filem: Fariza Azlina / Effendee Mazlan (Songlap).

Pelakon Pembantu Wanita Terbaik: Lisa Surihani (Ombak Rindu)

Pelakon Pembantu Lelaki Terbaik: Shafie Naswip (Songlap)

Lakon Layar Terbaik Filem: Dain Iskandar Said (Bunohan)

2. Kategori Drama/Drama Bersiri/Drama Komedi Bersiri

Drama Terbaik: Di Telapak Kaki Bonda

Pelakon Lelaki Terbaik: Abu Bakar Omar (Gincu Ayah)

Pelakon Wanita Terbaik: Rumnah Sidek (Parit Jawa)

Pelakon Pembantu Lelaki Terbaik: Namron (Parit Jawa)

Pelakon Pembantu Wanita Terbaik: Sherry Merlis (Di Telapak Kaki Bonda)

Pengarah Terbaik: Kabir Bhatia (Di Telapak Kaki Bonda)

Lakon TV Terbaik: Lum Pung Hu (Di Telapak Kaki Bonda)

Videografi Terbaik: Aku Mahu Terbang (Neon Entertainment (M) Sdn Bhd.

Drama Rantaian Terbaik: Jangan Ambil Padang Kami (Suhan Movies)

Drama Komedi Terbaik: Elly Epit (Red Communication Sdn. Bhd)

3. Kategori Penerbitan Dalaman

Dokumentari atau Majalah Terbaik: Dunia Tersembunyi (Rambu Solok)

Bual Bicara Terbaik: Bella: Labour Day Special.

Rancangan Muzikal Terbaik: Anugerah Juara Lagu 26.

Rancangan Hiburan Terbaik: Anugerah Bintang Popular Berita Harian 25.

Rancangan Realiti Terbaik: Jemputan Umrah Episod Pengenalan.

Laporan Khas/ Berita Terbaik: Berita TV9 - Bom Jangka.

Anugerah Yasmin Ahmad: Pierre Andre

Artis Harapan Pantene: Puteri Balqis.

GAMBAR-GAMBAR ASK 2012:
Klik untuk imej besar


RIDUAN: "TIADA APA-APA NAK SAMPAIKAN... TUNGGU PEGUAM SAYA BALIK"

Mengenai kenyataan pelakon dan usahawan, Rozita Che Wan atau lebih mesra disapa Che Ta yang menuntutnya membuat permohonan maaf secara terbuka sehingga jam 6 petang semalam dan selepas tidak hadir pada sidang media pada sebelah paginya, bekas pemandu, Muhammad Riduan Mohamad Mizol ketika dihubungi menerusi aplikasi Whatsapp berkata, dia sudah mewakilkan abang angkatnya untuk menghubungi peguam Che Ta.

"Saya tiada apa-apa nak sampaikan. Saya sekarang bertugas di Kelantan. Tunggu peguam saya balik dari luar negara pada 20 Mac ini. Dia yang akan menguruskannya," katanya.

Terdahulu dalam sidang media berkenaan, Che Ta berkata, peguamnya Wan Sarimah Wan Husain sudah menghantar notis ke rumah, menghubungi telefon bimbit serta menghantar mesej menuntut dia hadir pada sidang media yang diadakan semalam. Bagaimanapun, panggilan berkenaan tidak berjawab.

Menurut Che Ta, dia terpaksa mengarahkan peguam untuk mengambil tindakan undang-undang sekiranya gagal memenuhi tuntutan itu.

Klik untuk gambar besar

Terdahulu, kemelut antara Che Ta dan Riduan tercetus apabila bekas pemandunya itu memuat naik luahan tidak puas hati terhadap pelakon berkenaan menerusi Facebook. Riduan mendakwa dirinya menjadi mangsa aniaya pelakon itu apabila gajinya tidak dibayar.

Dalam kenyataan balas, Che Ta memuat naik luahan tidak puas hatinya terhadap Riduan yang perkhidmatannya disifatkan tidak memuaskan.

Che Ta kemudian melunaskan tunggakan gaji sebanyak RM2,000 dan pihaknya akan mengambil tindakan tegas terhadap bekas pekerjanya itu kerana menyebarkan cerita yang tidak benar di samping mahu Riduan membuat permohonan maaf secara terbuka.

Bagaimanapun, ketika itu Riduan enggan memohon maaf secara terbuka kerana masalah itu bukan bermula daripada pihaknya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DOKTOR KOMEN BAJU & DUDUK KATIL PESAKIT, SEBAR KUMAN - CHE TA JELASKAN

Semua mengetahui mengenai fesyen dan gaya penampilan pelakon dan usahawan, Rozita Che Wan atau Che Ta yang sering diperkatakan. Malah ramai wanita diluar sana menjadikan Che Ta sebagai ikon fesyen untuk mereka yang berhijab.

Malah gambar terbaru yang dimuatnaik Che Ta ketika melawat pesakit di sebuah hospital juga turut mendapat pujian ramai dimana ada yang mengatakan pelakon itu tetap tampil cantik walaupun ke mana sahaja.

Bagaimanapun, seorang doktor tampil meninggalkan komen serta tertanya-tanya bagaimana pihak hospital boleh membenarkan Che Ta duduk bergambar dengan pesakit sedangkan pakaiannya itu berbulu dan boleh menyebar kuman.

Tidak berpuas hati dengan tuduhan tidak masuk akal itu, Che Ta tampil menjelaskan apa yang berlaku. Che Ta berkata, dia tidak kisah ditegur tetapi pastikan siasat terlebih dahulu dan tidak membuat tuduhan melulu.

Klik untuk gambar besar

"Doktor itu menuduh saya memakai baju jubah yang mempunyai bulu dan kononnya boleh menyebarkan kuman kepada pesakit selepas saya memuat naik gambar ketika melawat Hospital Sungai Buloh baru-baru ini.

"Saya tidak kisah ditegur, tetapi janganlah semberono sahaja. Saya memakai jubah bermanik, bukan berbulu. Jangan cepat sangat membuat tuduhan jika tidak tahu perkara sebenarnya.

"Saya tahu adab melawat orang sakit. Tidak mungkin saya sesuka hati mahu duduk di atas katil orang jika tiada kebenaran daripada mereka sendiri," katanya.

Che Ta berkata lagi dia hadir ke hospital tersebut atas jemputan. Dalam pada itu, Che Ta turut menasihatkan agar ditujukan komen kepada pihak hospital, jika ada netizen diluar sana yang tidak suka dengan lawatan artis ke hospital.

www.myartis.com / Sumber & foto: Kosmo & Instagram Che Ta

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKUI TAK MUDAH URUS TIGA ORANG ANAK - JAMAL ABDILLAH BERHASRAT TAMBAH LAGI DUA

"Memang seksa, betapa susahnya isteri menjaga. Sudah tiga orang, saya bantulah tapi tak terbantu. Sewaktu nak susukan, tiga-tiganya menangis. Jadi isteri menyusukan badan, saya pula kena buat susu botol. Itupun nak lagi satu. Saya okey saja. Sasaran saya pun lima anak dengannya.

"Ada cari pembantu rumah tapi sudah empat pembantu rumah hilang dalam masa setahun. Saya pun tak sanggup tengok. Walaupun kami 'stress' (tertekan), seronoklah juga, ada 'life' itu.

"Hilang penat bila tengok mereka ketawa, menyanyi atau buat apa-apa saja, memang seronok," itulah kata penyanyi lagenda, Datuk Jamal Abdillah, 63, dimana beliau berhasrat menambah anak bersama isterinya, Zai Izzati Khiruddin, 27, walaupun mereka sudah memiliki tiga anak kecil.

Klik untuk gambar besar

Akui Jamal, bukan mudah untuk menguruskan tiga anak mereka iaitu Nur Azura Yamani, 3; El Isaac Yamani, 2; dan Iskandar Rayyan Yamani yang berusia dua bulan serentak, namun dia seronok melayan mereka.

Menurut Jamal, mereka ada mengambil pembantu rumah sebelum ini bagi membantu uruskan anak-anak, namun hilang dalam masa setahun.

Untuk makluman, Jamal dan Zai berkahwin pada 1 April 2017 dan dikurniakan tiga cahaya mata. Jamal juga memiliki dua anak lelaki hasil perkahwinan terdahulu iaitu Osama Yamani, 21, dan Ahmad Zaki Yamani, 16.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - BILA FAZURA BERTEMU BINTANG HOLLYWOOD, SELENA GOMEZ

Amboii... untungnya empunya badan bernama Nur Fazura apabila berpeluang bertemu dengan selebriti pujaan ramai iaitu seorang bintang Hollywood, Selena Gomez di Coach House, Manhattan, Amerika Syarikat (AS).

Penyertaan pelakon Fazura ke Minggu Fesyen New York, Amerika Syarikat bukan sahaja membawa imej negara namum memberi tuah kepadanya.

Ini kerana Fazura dapat berjumpa dengan pelbagai pereka fesyen seluruh dunia dan selebriti antarabangsa.

Fazura atau nama penuhnya Nur Fazura Sharifuddin telah berkongsi gambar serta video pertemuan itu menerusi laman Instagram miliknya.

Dalam perkongsian video tersebut menunjukkan Fazura dan Selena berpelukan sambil melagakan pipi. Dalam masa sama, saling bertanya khabar di samping Selena memuji penampilan Fazura.

Klik untuk gambar besar

Perkongsian gambar itu mendapat lebih 95,000 'likes' dan kebanyakan peminat mengucapkan tahniah buat Fazura.

Malah rakan artis seperti Fasha Sandha turut meninggalkan komennya pada perkongsian gambar berkenaan.

Minggu fesyen New York diadakan di Basketball City yang bertujuan memberi peluang kepada pereka fesyen mempamirkan koleksi musim panas masing-masing.

Fazura pula mewakili Coach Malaysia bagi acara itu yang berlangsung dari 7 hingga 13 September 2017.

www.myartis.com / Sumber: mStar & Nur Fazura IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


4 GAMBAR - PRA PERKAHWINAN JIHAN MUSE & UNGKU HARIZ

Bakal melangsungkan perkahwinan esok, Jihan Muse, 33, telah melakukan sesi fotografi pra-perkahwinannya bersama pasangannya Ungku Hariz Ungku Faizal, 31.

Gambar-gambar sekitar sesi fotografi pra perkahwinan mereka telah dirakamkan oleh jurugambar rasmi mereka iaitu CST Production.

Enjoyzzz...!!

Foto: CST Production

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


KANDUNGAN KIRIMAN MESEJ - FAZURA ALU-ALUKAN HANS KONGSI KEPADA UMUM

Menegaskan dia hanya menjalankan tugas sebagai penyampai trofi di malam Festival Filem Malaysia 30 (FFM 30), aktres jelita Nur Fazura berkata, sebagai penyampai trofi, dia hanya mengikut permintaan daripada pihak produksi supaya majlis berjalan dengan lancar.

"Jadi, saya menjelaskan bahawasanya saya hanya menjalankan tugas sebagai penyampai trofi. Saya mengikut arahan dan permintaan daripada pihak produksi, Astro bagi melancarkan majlis.

"Apabila saya menerima kiriman mesej daripada Datuk Hans Isaac, apa yang saya buat adalah merujuk kepada pihak pengurusan saya, Universal Music Malaysia. Mesej yang dihantar oleh Hans itu telah menuduh saya bersikap tidak profesional di malam FFM 30.

"Sebagai penyampai di FFM 30, saya terikat dengan kontrak bersama Astro. Saya serahkan semuanya kepada pihak pengurusan saya," katanya.

Tambah pelakon 'J Revolusi' ini, dia sangat mengalu-alukan Hans untuk berkongsi kiriman mesej yang telah dihantar kepada umum.

"Saya juga ingin mengalu-alukan Hans untuk berkongsi mesej tersebut yang dikatakan bersifat 'friendly' dan hanya ditujukan terhadap kawan kepada umum supaya orang ramai boleh membuat penilaian sendiri. Saya di sini menegaskan bahawasanya saya hanya bersikap profesional sebagai penyampai trofi," ujarnya lagi.

Isteri kepada pelakon dan penyanyi Fattah Amin ini juga berpendapat dia tidak akan menghantar mesej berbentuk tuduhan kepada seorang kawan.

Klik untuk gambar besar

"Saya meneliti dan membaca beberapa kali Hans menyebut bahawa pesanan mesej itu dihantar dalam berbentuk 'friendly' untuk seorang kawan.

"Pada pendapat saya sebagai seorang kawan, saya tidak akan menghantar mesej yang berbentuk tuduhan seperti itu," tuturnya menutup perbualan.

Terdahulu, Fazura menafikan desas-desus penampilannya dan suami sebagai penyampai trofi di FFM adalah atas permintaan peribadi.

Fazura turut mendakwa dia menerima mesej melalui kiriman WhatsApp daripada Hans selaku rakan penyampai yang menyatakan rasa kecewa atas apa yang berlaku, terutama permintaan Fazura untuk digandingkan dengan Fattah yang disifatkan tidak mengikut tema slot berkenaan.

Dalam pada itu, Hans yang merupakan seorang pelakon dan penerbit itu menegaskan kiriman mesej yang dihantar kepada aktres Fazura adalah bersifat peribadi.

FFM30 yang dianjurkan oleh Perbadanan Kemajuan Filem Nasional (FINAS) itu diadakan di Pusat Konvesyen Antarabangsa (PICC), Sabtu minggu lalu.

www.myartis.com / Sumber & foto: Astro Gempak, Instagram Nur Fazura & Hans Isaac

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAYI OKI SETIANA DEWI DIPANTAU 6 DOKTOR DI NICU: "SAYA MASIH TERUS MENANGIS..."

Semua sedia mklum mengenai selebriti Indonesia, Oki Setiana Dewi yang telah selamt melahirkan anak keempatnya. Bagaimanapun, Oki mengakui terlalu sedih memikirkan bayinya yang masih belum sembuh dan berada di NICU (Unit Rawatan Intensif Neonatal) sejak dilahirkan pada Isnin.

Menurut Oki puteranya yang diberi nama Sulaiman kini dipantau oleh enam orang doktor kerana mengalami masalah pernafasan.

"Saya dan Sulaiman masih di sini. Masalah pernafahannya sudah membaik, namun ternyata harus ada pemeriksaan lanjutan.. Semalam doktor beritahu Sulaiman harus dipantau oleh 6 doktor. Hingga hari ini saya selalu berdebar saat doktor mengumumkan hasil pemeriksaannya.

"Walaupun tak ingin menangis, ternyata saya masih terus menangis sementara suami menenangkan dan berkata, "Sebelum ini Allah sudah memberikan begitu banyak kebahagiaan.. kita jalani ujian Allah ini," katanya menerusi akaun Instagram miliknya.

Klik untuk gambar besar

Menerusi entri tersebut, dia berkongsi gambar tangan anaknya yang digenggam ketika melawat di NICU.Oki turut berterima kasih kepada yang mendoakan serta memberi sokongan moral kepadanya.

"Tak lupa saya ucapkan terima kasih, pada banyak sahabat yang berkongsi cerita. Begitu banyak cerita yang dilalui dengan begitu sabar dan kuat. Terima kasih telah ‘menemani’ saya dengan sokongan dan cerita-ceritanya. Mohon terus doakan Sulaiman ya," katanya lagi.

Oki melahirkan Sulaiman dengan berat 2.7 kilogram (kg) pada Isnin lalu secara pembedahann. Untuk makluman, Oki mendirikan rumah tangga bersama Ory Vitrio pada tahun 2013 dan mempunyai tiga orang cahaya mata.

www.myartis.com / Sumber & foto: Astro Gempak & Instagram Oki Setiana Dewi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FAZLEY KONGSI BAYINYA DILARANG MASUK TANDAS 'ORANG KAYA'

Menerusi laman Instagram miliknya baru-baru ini, penyanyi dan chef terkenal, Datuk Fazley Yaakob telah berkongsi pengalamannya bersama isteri dan bayi perempuan mereka yang 'dihalang' masuk ke dalam sebuah tandas standard 'premier' di sebuah pusat membeli belah di ibu kota.

Ujarnya, isterinya berhasrat menggunakan tandas tersebut yang mengenakan bayaran masuk sebanyak RM2 untuk menukar lampin anaknya.

Bagaimanapun, Fazley mendakwa kakitangan yang bertugas menjaga tandas itu tidak membenarkan isteri dan anaknya masuk dengan alasan tandas akan berbau busuk dengan bau tahi bayi.

"Kami cuba beri alasan kukuh, bahawa kami akan bayar dan isteri saya siap berjanji akan memasukkan pampers ke dalam plastik yang kami sudah sedia bawa dan akan buang di luar.

Klik untuk gambar besar

"Manager wanita tersebut tetap berkeras dengan bongkak mengatakan 'Pergi ke tandas tingkat 2, Di situ tandas PERCUMA, najis baby bau busuk, nanti customer lain tak nak masuk tandas ni!'," katanya.

Fazley berkongsi ceritanya itu menerusi Instagramnya hari ini dan statusnya itu mendapat perhatian ramai netizen yang turut bersimpati dengan nasib yang menimpa selebriti berkenaan.

Tandas premier antara kemudahan yang disediakan pada pengunjung di pusat membeli belah terkenal di ibu kota itu meskipun ada tandas percuma, segelintir pengunjung menggelarkannya sebagai tandas 'orang kaya' kerana mengenakan caj yang mahal.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TASHA SHILLA TEGAS TAK MAHU BERKONGSI, CUBA ELAK BERMADU

Cerita mengenai pelakon Tasha Shila sudah lama kita tidak dengar, malah tiada lagi dikaitkan dengan mana-mana lelaki. Selepas berdepan pengalaman pahit gagal dalam cinta, Tasha akui serik untuk kongsikan kisah peribadinya. Terkini, Tasha menegaskan dia tidak akan menerima pelawaan lelaki yang ingin menjadikannya isteri kedua dan akan cuba sedaya upaya mengelak berkongsi kasih.

"Dalam kehidupan sebenar saya tak mahu berkongsi dan akan cuba elakkan bermadu. Semua itu berbalik kepada diri kita sendiri. Bagaimana reaksi kita sekiranya ada individu cuba 'memancing' walaupun sudah beristeri," katanya.

Jelas Tasha lagi, dirinya kini belum berpunya dan buat masa ini dia belum bersedia untuk menjalin hubungan cinta dan mahu fokus dalam karier lakonannya serta menyerahkan soal jodoh kepada Allah: "Saya lebih suka berkawan kerana belum bersedia untuk bercinta. Saya serahkan soal jodoh kepada Allah SWT dan kalau ada jodoh, saya terima. Buat masa sekarang fokus saya hanya terhadap karier lakonan dan mahu lebarkan sayap ke luar negara".

Usia sudah mencecah 32 tahun pasti ramai peminat mahu melihat Tasha bertemu jodoh dan mendirikan rumah tangga. Kita doakan yang baik-baik saja untuk Tasha Shila.

Klik untuk gambar besar

www.myartis.com / Sumber & foto: Harian Metro & Instagram Tasha Shilla

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PERBINCANGAN TELAH DIBUAT" - ZAMANI

Seperti yang dijanjikan, vokalis Slam, Zamani Ibrahim, 44, telah mengadakan satu sidang media khas di Rumah Pengasih hari ini bagi menjelasnya dakwaan yang mengatakan dirinya melarikan diri dari pusat tersebut.

Menurut Zamani, perbincangan bersama pihak PENGASIH dan keluarga telah dibuat pada dua minggu lalu.

"Sejujurnya saya terkejut dengan dakwaan mengatakan saya melarikan diri dari Rumah PENGASIH kerana perbincangan secara baik telah dibuat.

"Saya bukan melarikan diri sebaliknya mengambil keputusan untuk keluar dan yakin mampu untuk hidup sendiri selain ingin meneruskan kerjaya sebagai penyanyi.

"Tiada isu tentang melarikan diri kerana tempoh saya di sini hanya enam bulan tetapi saya teruskan hingga lapan bulan dan perbincangan untuk keluar sudah dibuat dua minggu lalu antara keluarga saya dan pihak Rumah Pengasih.

"Namun sehingga sekarang mereka tidak ada jawapan untuk beri pelepasan kepada saya. Pada perbincangan itu juga mereka berat untuk melepaskan saya keluar dari pusat ini. Oleh itu, saya mengambil keputusan untuk meninggalkan pusat rawatan ini.

"Tindakan saya membuat laporan polis di Muar, Johor adalah bagi membuat 'cover report' memaklumkan saya sudah keluar dari Rumah PENGASIH.

"Kehadiran saya pada hari ini adalah untuk menyelesaikan perkara ini secara baik. Ia sudah dibuat ketika perbincangan dua minggu lalu lagi," ujar Zamani dipetik sebagai berkata.

Dalam pada itu, Zamani berharap isu ini dapat diselesaikan secara baik kerana masih memerlukan sokongan dari semua pihak untuk pulih seperti sedia kala.

"Saya tidak boleh memberi jaminan untuk berubah secara mendadak. Namun saya mencuba sedaya upaya untuk tidak mengecewakan mana-mana pihak.

"Beri saya masa secara perlahan-lahan kerana baru saja keluar dari Rumah PENGASIH. Masih terlalu awal untuk saya ulas lebih lanjut berhubung isu ini," jelasnya.

Sebelum ini, Zamani didenda RM 5,500 atau 18 bulan penjara selepas mengaku bersalah di Mahkamah Majistret Kuala Lumpur atas pertuduhan memiliki dan mengambil dadah pada 21 Januari lalu.

Sumber: BH & mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ZARINA ANJOULIE BUKA TUDUNG DI KELAB MALAM?

Nama Zarina Anjoulie sebelum ini menjadi bahan kecaman netizen kerana tindakannya memuatnaik tulisan menghentam pakar buah pinggang Dr Rafidah Abdullah berhubung produk yang dijualnya.

Terbaru, gambar pelakon yang dikenali dengan drama 'Anak Pontianak' itu telah dimuatnaik ke laman Instagram oleh kawan baiknya, aktres Fathia Latiff.

Menerusi gambar tersebut, Zarina dilihat tidak mengenakan tudung dan berpakaian jarang, dan pinggangnya dipaut oleh penyanyi muda Ismail Izzani dan edua-dua selebriti itu dipercayai mengunjungi sebuah kelab malam.

Fathia menyebut nama akaun Ismail Izzani dan meminta remaja itu menghubungi Zarina, yang merupakan kawan baik Fathia.

Klik untuk gambar besar

Bagaimanapun, Fathia telah memadam gambar tersebut dari akaunnya apabila mula dihujani komen menghentam Zarina yang tidak bertudung dan berpakaian seksi. Malah kini, Fathia juga telah menutup komen di Instagramnya.

Walaupun begitu, untuk seorang selebriti, apa yang dimuatnaik di media sosial akan kekal di Internet selamanya.

Gambar itu sempat disalin oleh seorang pengguna Twitter yang memuatnaik salinan itu dua jam lepas dengan komen, 'caught you (tangkap awak)'. Sehingga kini, ia telah diretweet lebih 400 kali.

www.myartis.com / Sumber: Beautifulnara & Zahirah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NABILA HUDA NASIHAT 'FOLLOWERS' AGAR TIDAK BERGADUH

Semua sedia maklum bahawa Nabila Huda seorang yang 'loud' dan terkenal dengan imej seksinya. Baru-baru ini, Nabila telah memuat naik sekeping gambar dia bersama rakan-rakan lelaki  di sebuah kelab malam.

Tetapi yang menjadi isu nya apabila rakan lelaki disebelahnya itu memegang air yang haram untuk diminum oleh umat Islam.

Klik gambar untuk size besar

Ada yang mengatakan beberapa individu di Instagram menegur Nabila tetapi komen itu telah dipadam dan seterusnya dia mengambil keputusan untuk menyatakan situasi sebenar berhubung gambar itu.

"Tak suka saya jangan follow. Simple. Dosa dan pahala kan ditentukan oleh Allah swt. Tak kisah la macamana jahat dan teruknya saya di mata anda, yang berhak nilai saya adalah dia," jelas Nabila di laman IGnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KENA TAHAN POLIS - ALONG EYZENDY MENGAKU KUNJUNGI KELAB MALAM

Gara-gara berada dikelab malam bagi menemai seorang rakan untuk mencari lokasi penggambaran, pelakon Along Eyzendy, 35, telah ditahan dalam serbuan Ops Cantas Khas, Polis Dang Wangi, Kuala Lumpur.

Operasi polis di sebuah premis hiburan di Jalan P. Ramlee yang diadakan pada 20 April lalu itu bagaimanapun tidak mendapati Along terbabit dalam aktiviti sosial termasuk dadah. Dia akhirnya telah dilepaskan oleh pihak berkuasa selepas mendapati ujian air kencingnya adalah negatif.

"Saya berada di kelab malam itu adalah bagi menemani seorang rakan untuk mencari tempat penggambaran sebuah drama. Dia sengaja membawa saya bagi memudahkan urusan dengan pihak kelab tersebut kerana saya seorang artis.

"Bila berlaku serbuan pada malam itu, saya turut ditahan bersama pengunjung kelab malam yang lain dan sampel air kencing kami diambil bagi memastikan sama ada terdapat atau tidak dadah dalam badan. Alhamdulillah saya lepas dengan dua ujian yang dilakukan," ujarnya dipetik sebagai berkata kepada media.

Untuk makluman, selain Along... turut ditahan bersamanya adalah sekumpulan 20 wanita warga asing yang dipercayai terbabit dalam aktiviti sosial.

"Saya baca di blog-blog yang menulis berita tentang itu, ada yang menambah-nambah hingga mendakwa saya terlibat dengan gejala tidak bermoral itu. Saya bukan kaki kelab malam, saya hanya pergi atas urusan tertentu sahaja.

"Saya tidak mahu komen kerana saya tidak mahu orang cakap tentang perkara ini, lagi pula ia tidak ada sebarang kes pun terhadap saya," katanya yang mengakui ia sedikit sebanyak memberi kesan terhadap keluarganya di kampung.

"Keluarga mana yang tidak marah jika perkara tersebut terjadi kepada ahli keluarga mereka. Saya sudah beritahu apa yang berlaku pada malam itu.

"Alhamdulillah mereka memahami kerjaya saya dan lumrah kehidupan sebagai artis yang mudah terdedah dengan berita negatif," tambahnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


KEHILANGAN KEDUA IBU BAPA - JASMIN HAMID BERSYUKUR ALLAH KIRIMKAN MENTUA, DAPAT CIUM TANGAN PADA AIDILFITRI

"Syukur Alhamdulillah. Syawal 2022, Allah kirimkan ibu dan bapa mentua untuk saya cium tangannya selepas saya kehilangan kedua 'pintu syurga' saya pada 2016.

"Sayu sangat rasa hati sebab selepas sekian lama saya tak dapat cium tangan ibu bapa dan tahun 2022, Allah kirimkan suami dan mentua untuk saya menyambut Syawal," itulah kata pelakon Jasmin Hamid.

Jasmin meluahkan rasa syukur apabila dapat menumpang kasih dan mencium tangan ibu bapa mentuanya pada Aidilfitri kali ini, selepas lebih enam tahun hilang tempat bermanja.

Klik untuk gambar besar

Pelakon berusia 48 tahun itu memutuskan meraikan Aidilfitri di kampung halaman suaminya, Nazmir Abdul Rahim, 36, dan turut membawa anaknya Ian Haziq, 21, merasai suasana kampung.

Untuk makluman, Jasmin kehilangan ibu bapanya yang meninggal dunia pada 2016. Pada 19 November tahun lalu, dia kembali mendirikan rumah tangga dan memilih Nazmir yang juga pengurusnya sebagai pasangan hidup.

Jasmin pernah mendirikan rumahtangga dengan Ian Rashid Macquistan, namun mereka dikatakan berpisah pada Februari 2008. Hasil perkahwinan, mereka dikurniakan anak lelaki, Ian Haziq yang turut menjadi pelakon. Jasmin juga mempunyai dua anak angkat iaitu Rohana dan Lukhman Hakim.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AYU KONGSI VIDEO LANA SOLAT: "YANG ADA SUAMI MELAYU PUN TAK TAHU NAK DIDIK ISTERI"

Baru-baru ini, penerbit Datuk Ayu Puteh memuat naik video di laman Instagram miliknya mengenai pelakon Lana Nodin sedang khusyuk menunaikan solat. Ibu kepada pelakon Wanna Ali itu memuji Lana yang menjaga ibadahnya walaupun bersuamikan 'Mat Saleh'.

Kata Datuk Ayu, Lana turut meminta izin untuk mengambil wuduk dan menunaikan solat. Dalam pada itu, Datuk Ayu meluahkan rasa kesal dengan sesetengah individu yang mempunyai suami Melayu tetapi tidak mendidik isteri sebaiknya.

"Masyallah.. yang ada laki melayu pun tak tau nak didik Isteri.. isteri pandai-pandailah bawak diri ni hah Isteri look mat salleh sebab laki dia mat salleh Amerika..Tapi, Subbhanallah," tulisnya.

Perkongsian Datuk Ayu itu mendapat pelbagai reaksi di kalangan netizen yang memuji Lana yang tetap berpegang teguh dengan agama walaupun bersuamikan lelaki barat.

Klik untuk gambar besar

Malah, ramai yang memuji usaha Lana membantu suaminya untuk mendalami agama Islam. Sebelum ini, Lana pernah memuat naik video suaminya, David McKienzie atau nama Islamnya Mohd Daud McKienzie, belajar ilmu agama bersama anak perempuannya dengan seorang ustazah di rumah.

Sebut sahaja nama Lana Nodin, nama pelakon itu sememangnya tidak asing lagi dalam industri hiburan tanah air dan sebelum ini terpalit dengan pelbagai kontroversi.

Namun selepas berumah tangga, Lana memperlahankan kerjayanya sebagai pelakon. Bagaimanapun, sejak kebelakangan ini Lana dilihat kembali aktif berlakon.

KLIK VIDEO DIBAWAH INI UNTUK TONTON

www.myartis.com / Sumber & foto: Rotikaya, Ohmymedia & Instagram Ayu Puteh

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUKAR NAMA AKAUN, TIDAK FOLLOW ISTERI - ENGKU EMRAN & LAUDYA BERPISAH?

Benarkah rumah tangga Engku Emran dan isterinya Laudya Cynthia Bella, bermasalah apabila Engku Emran yang menukar foto profil (DP) di akaun Instagram miliknya. Jika sebelum ini, Engku Emran menggunakan gambar bertiga bersama Laudya dan anaknya, Aleesya... kini hanya berdua bersama Aleesya sahaja.

Malah nama akaun Instagram Engku Emran yang sebelum ini menggunakan nama @iamkumbre telah ditukar kepada @narmeukgne. Difahamkan juga, Engku Emran sudah tidak lagi mengikuti akaun Instagram isterinya, meskipun Laudya dilihat masih mengikuti Instagram Engku Emran.

Apakah yang berlaku? Mungkinkah mereka sudah tidak sefahaman lagi apabila ada spekulasi mengatakan mereka sudah tidak tinggal sebumbung meskipun tiada kenyataan rasmi daripada pasangan ini.

Untuk rekod, Emran pernah berkahwin dengan Erra Fazira pada tahun 2007 tetapi mereka berpisah pada tahun 2014 sebelum tiga tahun selepas itu Emran menikahi Laudya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEMPENA HARI LAHIR KE-29 - MELL (SAKURA BAND) AKUI PELUK ISLAM

"Alhamdulillah, ini keputusan saya untuk memilih agama Islam sebagai panduan hidup. Ibu juga merupakan seorang mualaf dan dia banyak memberi dorongan dan menyokong keputusan saya ini.

"Bersempena hari lahir saya yang ke 29, saya beranikan diri untuk memaklumkan mengenai status agama saya," kata penyanyi vokalis kumpulan Sakura Band, Mell yang mengesahkan telah memeluk agama Islam, baru-baru ini.

Mell atau nama sebenarnya Melly Matius menerusi satu posting di laman Instagram telah memuatnaik swafoto dirinya menggayakan tudung berwarna merah jambu.

"Assalamualaikum semua, thank you yang wish birthday Mell. Semoga Allah S.W.T merahmati kamu #misiyakiniku," tulisnya di IG.

Klik untuk gambar besar

Dalam masa sama, Mell memberitahu bahawa ibunya, Nur Batrisyah, 46, menjadi pendorong penghijrahan terbesar dalam hidup sehingga dia mengambil keputusan untuk memeluk agama Islam.

Bagaimanapun, Mell yang berasal dari Kota Kinabalu, Sabah, tidak mahu mengulas lanjut mengenai penghijrahannya ini kerana perlu menjaga hati beberapa pihak.

Tambahan pula, isu agama agak sensitif untuk dibincangkan secara terbuka di negara ini.

Alhamdulillah... semoga Mell istiqamah dalam penghijrahan dan menjadi seorang muslimah sejati.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"ADA JUGA CUBAAN UNTUK HACK..." - FACEBOOK SUHAIMI SAAD KENA BLOCK SEBULAN

"Facebook block SS 30 hari, sebab tu la tak nampak. Rindu eh?" demikian tulis bekas anggota kumpulan nasyid InTeam, penyanyi Suhaimi Saad menerusi posting terkini di akaun Facebook miliknya.

"Ada cubaan hacked akaun Facebook saya juga dari Sandakan. Terkejut saya. Ramai yang tanya saya kenapa sudah lama tak aktif di Facebook. Sebenarnya akaun itu telah disekat dan tidak boleh digunakan untuk membuat sebarang posting. Saya cuma boleh log in namun tidak boleh buat apa-apa pun. Sekadar mampu meninjau, balas komen pun tak boleh.

"Ya lah, mungkin ada pihak tak suka sebab saya banyak membangkang," itulah kata-kata Suhaimi atau lebih mesra dengan panggilan SS yang tampil mendedahkan akaun Facebook rasminya telah disekat selama sebulan sejak Februari lalu.

Klik untuk gambar besar

Baru mendapat semula akaunnya beberapa hari lepas, kata Suhami sebelun itu menerusi sesi siaran langsung di Instagram, akaun terbabit tidak boleh diakses secara tiba-tiba. Akaun Facebooknya kini sudah boleh diakses sejak semalam dan Suhaimi telah mengemaskini beberapa posting di akaun tersebut.

Meninjau akaun terkini Facebook milik Suhaimi, hanya yang tinggal posting terbaharu yang mula dikemas kininya. Difahamkan, posting terdahulu termasuk foto dan videonya telah dipadamkan dari akaun terbabit. Selain itu, dedah Suhaimi, akaun Facebook pernah hampir digodam yang berpangkalan di Sandakan Sabah.

Namun, suami kepada Ina Naim itu enggan mendedahkan identiti penggodam berkenaan. Sepanjang akaun Facebook disekat, Suhaimi menjalankan promosi perniagaan yang dijalankan menerusi Instagram dan status aplikasi WhatsApp. Kiriman terkini Suhaimi dialu-alukan oleh peminatnya yang rindu melihat telatahnya di Facebook.

www.myartis.com / Sumber & foto: Astro Gempak & Instagram Suhaimi Saad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU VIDEO KARAOKE: "KITA KAN MEMANG ADA 2 KEMALUAN" - SAJAT

Pengasas jenama kosmetik popular, Nur Sajat yang selama ini mengaku bahawa dirinya wanita tulen namun dalam sebuah video terbaru, beliau mengakui yang dirinya mempunyai dua kemaluan.

Ini kerana baru-baru ini tersebar sebuah video menunjukkan Sajat sedang berkaraoke itu menarik perhatian sehingga ramai meninggalkan komen yang kurang menyenangkan terhadap dirinya.

Rata rata mereka mendakwa melihat kemaluan sebenar Sajat yang selama ini mengaku yang dirinya wanita tulen.

"Itu seluar, kain dia tu — lagi satu kita kan memang ada 2 kemaluan. Kenapa awak ni memang jenis suka tengok kemaluan orang lain ye? Kotorlah!,' ujar Nur Sajat dalam sebuah video yang dimuatnaik ke Facebook.

Klik untuk gambar besar

Kenyataan terbaru Sajat ini sebenarnya agak menarik selepas selama ini beliau mengakui yang dirinya perempuan tulen.

Jika benar dakwaan beliau seperti dalam video tersebut, tidak hairan beliau memilih untuk menjadi lebih wanita dalam keadaan dirinya sebagai seorang khunsa.

Apa pun, janji diri Sajat sendiri bahagia dengan pilihan beliau.

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BEBAS MILIKI PISTOL 'CICAK' - AMIR UKAYS BUAT PERSEMBAHAN 'BERAPI' DI GV2

Meskipun awalnya bekas vokalis kumpulan Ukays, Amir mendapat liputan meluas media gara-gara didakwa memiliki senjata api, namun selepas siasatan polis... senjata tersebut sebenarnya hanya sekadar pistol mainan yang dibuat menembak cicak.

Sehubungan itu, Amir telah dibebaskan oleh polis dan dia tampil bergaya di pentas konsert Gegar Vaganza 2 (GV2), malam semalam dengan mempersembahkan lagu berjudul Antara Hujan dan Air Mata, nyanyian asal Allahyarham Datuk Sudirman Arshad.

Persembahannya itu sememangnya tidak menghampakan dan mendapat tepukan gemuruh penonton yang rata-rata rindukan suara merdunya.

"Lagu ini mengingatkan saya kepada arwah anak saya," luahnya sebelum membuat persembahan.

Tinggal kenangan - Amir bersama arwah Mohd Imran

Untuk rekod, anak Amir meninggal dunia di Hospital Gleneagles, Ampang, Kuala Lumpur pada tahun 2012. Allahyarham Mohd Imran yang ketika itu berusia 15 tahun mengalami masalah komplikasi jantung sejak lahir.

"Kamu ada suara yang merdu dan berkuasa tapi kena kawal supaya tidak nampak bergegas," kata Juri tetap, Datuk Ramli MS yang memberikan komen pada Amir selepas persembahan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"MAMA SEBENARNYA KAKAK IBU MENTUA SAYA" - LAN SOLO HARAP ADA KEAJAIBAN

Penyanyi Lan Solo yang sebelum ini berkongsi mengenai ibu saudaranya, Rosiyah Md Ali, yang dipanggil mama yang dimasukkan ke Hospital Serdang kerana serangan strok, baru-baru ini, selain memohon orang ramai mendoakan itu berharap ada keajaiban buat ibu saudaranya: "Saya berharap Allah akan menghadirkan keajaiban buat mama, apatah lagi, dia bakal menyambut ulang tahun ke-69, bulan depan. Doakan kesihatan mama".

Menerusi perkongsian itu, Lan atau nama sebenarnya Mohd Razlan Mohamed Yusof, 34, memaklumkan terpaksa mengetepikan seketika urusan kerjaya seni kerana perlu bergegas membawa ibu saudaranya yang tiba-tiba rebah ke hospital.

Lan juga berharap orang ramai tidak keliru kerana mama yang dimaksudkan ialah ibu saudaranya: "Saya dan isteri, Nur Sheila Hassim menerima banyak panggilan telefon kerana ramai menyangka ibu atau ibu mentua yang sakit. Mama sebenarnya ialah kakak kepada ibu mentua saya.

"Hubungan kami sangat rapat memandangkan dia tinggal bersama saya dan keluarga. Melihat mama rebah di depan mata, kami jadi tidak keruan. Kami tidak tahu berapa lama mama akan ditahan, tetapi kami akan sentiasa berada di sisinya ketika diperlukan,” katanya.

Ditanya mengenai keadaan ibu saudaranya, Lan berkata, wanita itu masih belum sedarkan diri dan berada di bawah pengawasan doktor: "Saya berdoa, mama diberi kekuatan untuk melawan supaya kembali sembuh. Kami berjanji akan sentiasa ada di sisinya. Saya juga mohon semua supaya turut sama mendoakan kesihatan mama".

www.myartis.com / Sumber & foto: Berita Harian & Instagram Lan Solo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


12 GAMBAR NOSTALGIA AKIM AF7

BIODATA:
Nama komersial: Akim AF
Nama sebenar: Afiq Hakim Bin Ahmad
Nama timangan: Akim
Adik beradik: 5 Orang
Tarikh lahir: 18 Januari 1991
Tempat lahir: Johor
Status: Bujang
Tinggi Akim: 176cm
Pendidikan: SPM di SMK Taman Johor Jaya (1)
Kerjaya: Penyanyi, pelakon dan model iklan
Tempat ke-3 di Aakademi Fantasia 7
E-MEL: potato_akem@yahoo.com

Klik untuk imej besar...


SHARNAAZ: "CILAKA PERBUATAN MU PADA IBU, HARAM SEZARAH HIDU BAU SYURGA"

Pada Jumaat lalu, sebuah video nenek tua berusia 72 tahun menangis dalam keadaan kelaparan di Kota Tinggi, Johor telah tular di laman sosial dan ia turut mendapat perhatian selebriti tempatan.

Antaranya, pelakon Sharnaaz Ahmad yang memberi peringatan kepada pengikut di laman Instagramnya supaya sentiasa menjaga wanita bergelar ibu.

"Kita ada gf cantik, kita ada bini lawa.. tapi ingat ya kawan kawan ku sekalian.. cilaka perbuatan mu pada ibu mu, diharamkan sezarah kamu menghidu bau syurga..

"Dan beruntungnya kita yg dapat menikmati makan malam yg enak, berpinggankan 20-30 ribu nilainya, tetapi ingat, kuburnya tetap sama, tanahnya tetap sama, dan Soal kuburnya tetap sama..," katanya.

Klik untuk gambar besar

Sharnaaz, 34, turut memuatnaik video yang memperlihatkan warga emas itu sedang menikmati hidangan di laman sosialnya pada Jumaat.

Dalam pada itu, pelakon drama 'Cinta Bukan Kristal' ini berkata, peringatan tersebut bukan sahaja untuk netizen di laman sosial namun untuk dirinya sendiri.

"Ini nota buat AKU SENDIRI.. pada yg lain moga jadi ingatan untuk sayang ibu anda jika masih bernafas.. kasih yg lain, pasti boleh bertukar ganti, tapi tidak kasih ibu dan ayah.. selamat malam.

"Buat anak ku @jebatjayden sayang dan hormatilah ibu mu, kerana tiada yg disayangnya lebih dari menyayangi mu setiap saat," tulisnya.

Menerusi laporan mStar Online pada Jumaat, individu yang memuatnaik video itu, Ahmad Afthdal memberitahu dia bertemu nenek tersebut ketika dalam perjalanan ke sebuah bank menghala ke bandar Kota Tinggi.'

Afthdal berkata dia terserempak dengan nenek itu dalam keadaan bertongkat dan berjalan seorang diri demi mencari sesuap nasi.

Bagaimanapun, Afthdal atau Adal memberitahu anak kepada warga emas itu telah menghubunginya untuk menjelaskan perkara sebenar.

www.myartis.com / Sumber & foto: mStar & Instagram Sharnaaz Ahmad

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEMBALI 'SEKSI' & 'DARING' LEPAS PUTUS TUNANG - ATIKAH SUHAIME DIKECAM

Berita mengenai keputusan penyanyi Awi Rafael untuk putus tunang dan membatalkan perkahwinannya bersama pelakon Atikah Suhaime itu telah mengejutkan ramai. Pelbagai spekulasi timbul mengenai punca mereka berpisah termasuklah berkaitan kontroversi Atikah dahulu.

Bagaimanapun, isu itu sudah pun berakhir dan mereka sudah pun membawa haluan hidup masing-masing. Atikah juga sedang menjalani penggambaran drama di Thailand dan pada masa yang sama mengambil peluang untuk menikmati tempat menarik dan keindah di negara tersebut.

Atikah telah memuatnaik foto beliau di Thailand dan berenang di pantai menerusi laman Instagram. Bagaimanapun, foto tersebut telah menerima pelbagai reaksi daripada netizen. Nampaknya Atikah sudah kembali dengan penampilan 'seksi' dan 'daring'.

Klik untuk gambar besar

Kata netizen, adakah beliau sudah memulakan 'misi' untuk mencari pengganti? Ada juga yang menasihati pelakon itu untuk tidak mengenakan pakaian menjolok mata dan boleh mengundang fitnah.

Apapun, berilah peluang untuk Atikah menenangkan fikiran. Bukan mudah untuk melupakan episod hitam tidak jadi berkahwin.

www.myartis.com / Sumber & foto: Beautifulnara & Instagram Atikah Suhaime

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


1 JANUARI 2021 - TARIKH NIKAH AYDA JEBAT & NABIL MAHIR

Menerusi saluran Youtube Wuzz Show, pasangan selebiriti Ayda Jebat dan Nabil Mahir telah mengumumkan tarikh pernikahan mereka iaitu pada 1 Januari 2021. Menurut Nabil, 32, setelah memikirkan beberapa tarikh bersesuaian, mereka sepakat memilih 1 Januari kerana lebih mudah untuk diingati.

"Saya pilih tarikh kahwin paling senang nak ingat... mulanya saya dah bagi beberapa tarikh tapi Ayda macam bagi cadangan lain sebab dia mungkin tak ingat date nanti. Kami harapkan keluarga, kawan-kawan dan peminat mendoakan yang terbaik untuk kami berdua," tuturnya.

Pada 28 April lalu, Nabil dan Ayda mengikat tali pertunangan secara atas talian selepas setahun menjalinkan hubungan istimewa. Pasangan ini bertunang melalui aplikasi Google Meet bagi mematuhi pelaksanaan Perintah Kawalan Pergerakan (PKP). Sebelum ini, Nabil melamar Ayda pada malam sambutan hari jadi penyanyi itu yang ke-28 pada 17 Mac lalu.

Klik untuk gambar besar

Dalam satu temubual, penyanyi lagu 'Temberang' ini mengakui mula berkawan rapat dengan Nabil pada Ramadan tahun lalu dan menyimpan niat untuk menamatkan zaman bujang bersama pengacara itu.

"Memang saya mengharapkan hubungan kami sampai ke tahap ini. Saya tidak mahu membuang masa. Saya juga sudah berusia 28 tahun, tidak terlalu muda dan tidak terlalu tua untuk berkahwin," katanya.

www.myartis.com / Sumber & foto: mStar, Instagram Ayda Jebat & Nabil Mahir

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK MARAH PUNYA PASAL - HASRAT AZRI ISKANDAR MAHU TUKAR NAMA AZRI ALEXANDER TERPAKSA DILUPAKAN

Nampaknya pelakon Azri Iskandar terpaksa melupakan hasrat menukar namanya kepada Azri Alexander selepas anak-anaknya tidak bersetuju. Azri dalam masa sama turut memohon maaf kepada semua.

"Anak-anak saya marah saya nak tukar nama. Jadi, saya tukar baliklah kepada nama Azri Iskandar dan tak jadi guna nama Azri Alexander. Saya minta maaf pada semua," katanya.

Menurut Azri lagi, dia mengakui kesilapan kerana tidak berbincang terlebih dahulu dengan anak-anak. Azri berkata dia mengakui sedih apabila anak-anaknya tidak bersetuju serta akan menggunakan semula nama Azri Iskandar.

"Yang marah saya sangat tukar nama ni anak saya, Azrell Omar Iskandar (Ayel). Sedih betul saya. Dia cakap nama Azri Iskandar tu dah okey dah. Kalau pun nak go international, tidak ada salahnya pakai nama tersebut.

"Lagipun dia kata, dia dah mula berkecimpung dalam bidang perfileman, takkan dia nak letak namanya sebagai Azrell atau Ayel Alexander. Saya cakap nama saya tetap Azri Iskandar.

"Cuma, Azri Alexander itu digunakan untuk kerjaya lakonan sahaja. Tapi, dia tidak boleh terima. Sebab itu, saya ambil keputusan untuk gunakan semula nama Azri Iskandar," jelasnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZARINA ANJOULIE BERTUNANG..?

Setelah sekian lama dihimpit pelbagai kontroversi, pelakon drama 'Anak Pontianak' Zarina Anjoulie dikatakan telah bertunang baru-baru ini. Sejauh mana kesahihan pertunangan tersebut, hanya Zarina sahaja yang mengetahuinya.Dalam hal ini, kita patut beri peluang pada Zarina untuk kembali kepangkal jalan. Bak kata pepatah, buang yang keruh ambil yang jernih. Berikut adalah beberapa keping gambar yang diambil daripada Twitter Zarina...Klik untuk imej besar...Cincin tunang Zarina....


NORA DANISH DIKECAM LAGI - KALI INI SELUAR KOYAK PULA

Nampaknya pelakon Nora Danish sekali lagi menjadi sasaran kritikan netizen apabila memuat naik foto dirinya sedang menggayakan seluar 'ripped jeans' yang terdedah di bahagian lutut bersama kemeja berwarna bercorak hitam putih.

Ada netizen tampil memberikan teguran dan ada juga mengecam tindakan Nora yang mendedahkan aurat. Malah, ada juga yang menyindir pelakon itu yang katanya sudah lama tak muat naik gambar 'pakai telekung' dan mengatakan seluar yang dipakai Nora seperti kain buruk.

"Nora pakai lagi seluar begitu..Kalau aku buat lap kaki dah seluar koyak gitu." - "Kesiannya..orang kaya pakai pakaian koyak rabak macam ni." - "Makin tua makin menjadi-jadi." - "Lama xboh gambaq pakai telekung." - "Apa motif tunjuk lutut tu," antara komen-komen netizen.

Ibu kepada dua cahaya mata itu bagaimanapun masih lebih memilih untuk tidak mengambil peduli atas setiap kecaman yang dilontarkan kepadanya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWAAN SUDAH BERTUNANG: PUTERI SARAH HARAP JANGAN LUPA TANGGUNGJAWAB - SYAMSUL YUSOF TAMPIL NAFI

"Terima kasih mesej (DM) saya. Kalau betul Alhamdulillah. Jangan lupa tanggungjawab pada anak-anak," tulis pelakon Puteri Sarah di Instagram Story, berhubung dia menerima mesej peribadi (DM) yang berkongsi mengenai laporan portal hiburan yang mendakwa suaminya yang juga pelakon dan pengarah terkenal, Syamsul Yusof bakal berkahwin dengan wanita dikenali sebagai Ira Kazar.

Memberi reaksi kepada kiriman DM itu, Puteri Sarah turut mengucapkan syukur jika apa yang dilaporkan itu benar. Puteri Sarah berkata, selain DM itu dia juga mendengar banyak khabar sama yang disampaikan orang sekeliling.

"Saya sedang sibuk menjalani penggambaran drama dalam masa tempoh hari anak masuk hospital. Jadi, memang tak ambil tahu apa yang berlaku termasuklah isu ini (Syamsul dan Ira kahwin). Sejujurnya, saya tak nak peningkan kepala dengan isu ini. Saya mahu menjalani kehidupan dengan tenang saja.

"Fokus pada kerjaya dan anak-anak. Selebihnya saya serahkan pada ketentuan Allah SWT. Apa pun saya berterima kasih kepada orang ramai yang ambil berat terhadap diri saya dan anak-anak," ujarnya yang dipetik sebagai kepada Harian Metro.

Sementara itu, ditanya pula dakwaan terbaharu mengatakan Syamsul dan Ira yang juga anak kepada pelakon veteran Kazar sudah bertunang, Puteri Sarah, 37, berkata dia tidak tahu menahu: "Saya tak tahu," jelasnya ringkas.

Klik untuk gambar besar

Bagaimanapun, dakwaan sudah bertunang itu telah dinafikan oleh Syamsul, 38, ketika dihubungi Harian Metro menerusi WhatsApp: "Hahaha. Ngaruikk (mengarut)," reaksi Syamsul.

Sebelum itu, satu hantaran di forum gosip mendakwa suami pelakon Puteri Sarah itu sudah selamat melangsungkan pertunangan dengan wanita yang kini hangat dikaitkan dengannya.

Menerusi perkongsian hantaran dibuat di media sosial oleh seorang pengguna dengan nama, HannahMontana pada jam 4.24 pagi hari ini, pihak terbabit memaklumkan bapa dua anak itu sudah pun bertunang.

"Syamsul dan Ira Kaza sudah pun bertunang. Selamat bertunang Syamsul!!!!!!!!!," tulisnya.

Pada Mei lalu, muncul desas-desus mengatakan Syamsul sudah berkahwin senyap-senyap dengan Ira dan usaha media mendapatkan penjelasan Syamsul tidak dibalas apabila dia berdiam diri.

Bagaimanapun, ketika pratonton filem 'Mat Kilau: Kebangkitan Pahlawan' baru-baru ini, bapa Syamsul iaitu pengarah dan penerbit, Datuk Yusof Haslam, 68, ketika ditemui enggan masuk campur berhubung desas-desus berkaitan perkahwinan yang timbul itu.

"Perkara ini memang susah untuk diulas kerana saya perlu menjaga hati anak, menantu dan semua pihak yang terbabit. Benda ini kalau saya komen akan disalah tafsir, serba salah dibuatnya," katanya kepada media pada majlis itu.

Untuk makluman, Syamsul dan Puteri Sarah mendirikan rumah tangga pada Mac 2014 dan hasil perkongsian hidup itu, mereka dikurniakan sepasang cahaya mata iaitu Syaikhul Islam, 5; dan Summayah, 3.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ABBY ABADI DAN ANAK-ANAK BERAYA

Manis sungguh Abby Abadi bersama anak-anaknya ketika beraya. Mereka semua kelihatan cantik dan ceria dengan tema baju berwarna merah. Lepas ni nak ke mana Abby? Mungkinkah akan bertandang ke rumah Memey?
  Klik untuk imej lebih besar...


HUBUNGAN DENGAN BAIM WONG - ELFIRA TAK TOLAK JODOH, MAHU KAHWIN TERUS

'How sweet' apabila Elfira Loy dijemput oleh Baim Wong menghadiri perkahwinan pelakon seberang, Raffi Ahmad dengan Nagita Slavina yang diadakan di Jakarta, Indonesia.

Iyalah... rasanya gosip cinta yang mengaitkan mereka kini agak sepi. Maklumlah tiada projek lakonan yang membabitkan mereka berdua.

Namun kehadiran Elfira di Jakarta dengan busana rekaan Rizman Ruzaini berwarna krim akhirnya menghangatkan kembali gosip cinta mereka. Apa yang lucu, ada yang mengatakan gaya Elfira saling itu tak tumpah seperti dia pula yang nak berkahwin.

Klik gambar untuk size besar

"Dia (Baim) ada menghubungi saya untuk menemaninya di majlis kahwin ini. Cuma saya secara peribadi tidak mengenali Raffi mahupun isterinya.

"Pada awalnya saya sendiri tak diberitahu majlis kahwin siapa yang bakal kami hadiri. Saya tak ada masalah menemaninya.

"Pada hari saya tiba di Jakarta barulah tahu majlis kahwin siapa sebenarnya. Sebelum ke Jakarta saya menjalani penggambaran di Manchester, England untuk drama 26 episod berjudul Setulus Janji bagi siaran RTM.

"Tapi, saya balik dulu ke Malaysia. Saya ke Jakarta ditemani ibu dan adik perempuan dan kebetulan mereka belum pernah ke sana," ujar Elfira dipetik sebagai berkata.

Menjawab persoalan mengenai gosip hubungan cintanya dengan Baim, Elfira menjelaskan sejak dulu lagi mereka rapat sebagai teman tapi mesra.

"Seperti saya pernah cakap sebelum ini, saya memang tak gemar bercinta. Kalau boleh nak terus langsungkan majlis kahwin. Sebab itu dengan Baim walaupun sudah empat tahun kenal, kami hanya berkawan saja.

"Soal kahwin itu semua berbalik kepada perihal jodoh. Jika diizinkan Allah dengan sesiapa termasuk Baim pun, saya terima dengan hati terbuka," tambah Elfira tanpa berselindung.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom